
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1657 

29 Νοεμβρίου 2005 


ΑΠΟΦΑΣΕΙΣ 

Αριθμ. 49.728 

Τροποποίηση του Οργανισμού Εσωτερικής Υπηρεσίας 
της ΔΗΜΟΤΙΚΗΣ ΕΠΙΧΕΙΡΗΣΗΣ ΥΔΡΕΥΣΗΣ - ΑΠΟ¬ 
ΧΕΤΕΥΣΗΣ του Δήμου Επανομής Νομού Θεσσαλο¬ 
νίκης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: α) Του άρθρου 7 του ν. 1069/1980 «Περί 
κινήτρων δια την ίδρυσιν Επιχειρήσεων Υδρεύσεως και 
Αποχετεύσεως». 

2. Την υπ’ αριθμ. 72/2005 απόφαση του Διοικητικού 
Συμβουλίου της Δημοτικής Επιχείρησης Ύδρευσης- 
Αποχέτευσης του δήμου Επανομής, με την οποία κα¬ 
ταρτίζεται ο Οργανισμός Εσωτερικής Υπηρεσίας. 

3. Τη γνώμη του δημοτικού συμβουλίου Επανομής, 
όπως διατυπώθηκε στην απόφασή του 110/2005, για την 
κατάρτιση του ανωτέρω οργανισμού. 

4. Τον ισχύοντα Οργανισμό Εσωτερικής Υπηρεσίας 
της Δ.Ε.Υ.Α. Επανομής που δημοσιεύθηκε στο Φ.Ε.Κ. 
1354/Β72004. 

5. Την υπ’ αριθμ. 5631/26.7.2000 (ΦΕΚ 1032/Β/22.8.2000) 
απόφαση του Γενικού Γραμματέα Περιφέρειας Κε¬ 
ντρικής Μακεδονίας όπως αναδημοσιεύτηκε στο ΦΕΚ 
1339/τ.Β/6.11.2000, τροποποιήθηκε και συμπληρώθηκε 
με την υπ’ αριθμ. 7427/19.8.2004 (ΦΕΚ 1293/Β’/23.8.2004) 
απόφασή μας «περί ορισμού εισηγητών και μεταβίβαση 
εξουσίας υπογραφής «Με εντολή Γενικού Γραμματέα» 
αποφάσεων, εγγράφων και άλλων πράξεων στο Γ ενικό 
Διευθυντή, Διευθυντές και Προϊσταμένους Διευθύνσεων, 
Τμημάτων και Γ ραφείων των Υπηρεσιών της Περιφέρει¬ 
ας Κεντρικής Μακεδονίας», αποφασίζουμε: 

Εγκρίνουμε την τροποποίηση του Οργανισμού Εσωτε¬ 
ρικής Υπηρεσίας της ΔΗΜΟΤΙΚΗΣ ΕΠΙΧΕΙΡΗΣΗΣ ΥΔΡΕΥ- 
ΣΗΣ-ΑΠΟΧΕΤΕΥΣΗΣ (Δ.Ε.Υ.Α) του δήμου Επανομής Νο¬ 
μού Θεσσαλονίκης κατά τα οριζόμενα στην 72/2005 
απόφαση του διοικητικού συμβουλίου της καθώς και 
στην 110/2005 απόφαση του δημοτικού συμβουλίου του 
ίδιου δήμου, ο οποίος έχει ως εξής: 


ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 

ΔΗΜΟΤΙΚΗΣ ΕΠΙΧΕΙΡΗΣΗΣ ΥΔΡΕΥΣΗΣ - 
ΑΠΟΧΕΤΕΥΣΗΣ (Δ.Ε.Υ.Α.) 

ΕΠΑΝΟΜΗΣ ΝΟΜΟΥ ΘΕΣΣΑΛΟΝΙΚΗΣ 
ΕΙΣΑΓΩΓΙΚΕΣ ΔΙΑΤΑΞΕΙΣ 

Αρθρο 1 

ΠΕΡΙΕΧΟΜΕΝΟ ΟΡΓΑΝΙΣΜΟΥ ΕΣΩΤΕΡΙΚΗΣ 
ΥΠΗΡΕΣΙΑΣ 

Με τον παρόντα Οργανισμό καθορίζεται η οργανωτι¬ 
κή διάρθρωση της Δημοτικής Επιχείρησης Ύδρευσης- 
Αποχέτευσης, η οποία χάριν συντομίας θα αναφέρεται 
εφ’ εξής ως «ΕΠΙΧΕΙΡΗΣΗ» Η Δ.Ε.Υ.Α. Επανομής Νομού 
Θεσσαλονίκης οι αρμοδιότητες των υπηρεσιών της, οι 
θέσεις εργασίας, το ανώτατο όριο του αριθμού του 
προσωπικού της, τα θέματα μισθοδοσίας, ο τρόπος 
πρόσληψης και απόλυσης καθώς και κάθε άλλο θέμα 
σχετικό με την υπηρεσιακή κατάσταση του προσωπι¬ 
κού. 

Άρθρο 2 

ΓΕΝΙΚΗ ΜΟΡΦΗ ΟΡΓΑΝΩΣΗΣ ΤΗΣ ΕΠΙΧΕΙΡΗΣΗΣ 

1. Η Δημοτική Επιχείρηση Ύδρευσης Αποχέτευσης 
Δ.Ε.Υ.Α. Επανομής, που εδρεύει στο Δήμο Επανομής, 
συστάθηκε με την υπ’ αριθμ. 27278/2003 απόφαση του 
Γ ενικού Γ ραμματέα Περιφέρειας Κεντρικής Μακεδονίας, 
η οποία δημοσιεύτηκε στο υπ’ αριθμ. 1069/2003 Φ.Ε.Κ. 
τ. Β'. Είναι νομικό πρόσωπο ιδιωτικού δικαίου με κοι- 
νοφελή χαρακτήρα. 

2. Η διοίκηση, διαχείριση και οργάνωση της ανωτέρω 
Επιχείρησης διέπεται από τις διατάξεις του ν. 1069/1980, 
του π.δ. 410/1995 «περί Δημοτικού και Κοινοτικού Κώ¬ 
δικα» και από τις διατάξεις του παρόντος Οργανισμού 
Εσωτερικής Υπηρεσίας και απεικονίζεται σχηματικά 
στο σχεδιάγραμμα που εμφανίζεται στην προηγούμενη 
σελίδα. 

3. Οι εργασίες της ΕΠΙΧΕΙΡΗΣΗΣ πραγματοποιούνται 
από τον Διευθυντή, ο οποίος προσλαμβάνεται από το 
Διοικητικό Συμβούλιο και είναι υπόλογος σ’ αυτό για 
την εύρυθμη λειτουργία της. 

Άρθρο 3 

ΕΡΜΗΝΕΙΑ - ΜΕΤΑΒΟΛΕΣ ΟΡΓΑΝΙΣΜΟΥ 

1. Οι διατάξεις του Οργανισμού συμπληρώνονται με 

απόφαση του Διοικητικού Συμβουλίου. Οι αρμοδιότη¬ 
τες των επιμέρους Διοικητικών Ενοτήτων του Οργα¬ 
νογράμματος της Επιχείρησης θεωρούνται ενδεικτικές 
και όχι αποκλειστικές του περιεχομένου εργασίας και 
επομένως μπορεί να ανατίθενται από τον Διευθυντή στο 
προσωπικό κάθε ενότητας καθήκοντα που δεν αναφέρο- 
νται με συγκεκριμένο τρόπο στην αντίστοιχη περιγραφή 
του περιεχομένου εργασίας της αλλά εντάσσονται στο 
ουσιαστικό περιεχόμενο της. 

2. Σε περίπτωση που η Δ.Ε.Υ.Α. αναλάβει και άλλες, 
κατά το νόμο, δραστηριότητες πέρα από αυτές που 
αναφέρονται στον παρόντα Οργανισμό, το Διοικητικό 
Συμβούλιο συμπληρώνει ή και τροποποιεί, με τις απα¬ 
ραίτητες Διοικητικές Ενότητες και τις αντίστοιχες πε¬ 
ριγραφές αρμοδιοτήτων τους, τον ισχύοντα Οργανισμό. 
Επίσης το Διοικητικό Συμβούλιο μπορεί να μεταβάλλει 
τον ανώτατο αριθμό του προσωπικού της. 

3. Για όλες τις παραπάνω μεταβολές, οι αποφάσεις 
του Διοικητικού Συμβουλίου της Επιχείρησης στέλνο¬ 
νται για έγκριση στο Γ.Γ. της οικείας Περιφέρειας. 

4. Η θέσπιση από τον Οργανισμό συγκεκριμένων 
Γραφείων ως υποδιαιρέσεων ενός Τμήματος δεν υπο¬ 
χρεώνει την Επιχείρηση να στελεχώνει με διαφορετικά 
άτομα τις υποδιαιρέσεις αυτές. Αντίστροφα, εάν αυτό 
κριθεί σκόπιμο, είναι δυνατή η παραπέρα κατάτμηση 
ενός Τμήματος σε περισσότερα από τα αναφερόμενα 
στον παρόντα Οργανισμό Γ ραφεία και να στελεχωθούν 
αυτά με άλλα άτομα. 

Άρθρο 4 

ΟΡΓΑΝΑ ΔΙΟΙΚΗΣΗΣ ΤΗΣ ΕΠΙΧΕΙΡΗΣΗΣ 

Οργανα διοίκησης της Επιχείρησης είναι: 

1. Το Διοικητικό Συμβούλιο 

2. Ο Πρόεδρος 

3. Ο Αντιπρόεδρος 

4. Ο Γ ενικός Διευθυντής 

Στη διοίκηση υπάγονται όλες οι υπηρεσίες της Επι¬ 
χείρησης και ο Νομικός Σύμβουλος. 

Αρθρο 5 

ΟΡΓΑΝΩΤΙΚΗ ΔΙΑΡΘΡΩΣΗ ΤΩΝ ΥΠΗΡΕΣΙΩΝ ΤΗΣ 
ΕΠΙΧΕΙΡΗΣΗΣ 

1. Τα διοικητικά επίπεδα των υπηρεσιών της Επιχεί¬ 
ρησης είναι: 

ο Η Υπηρεσία 

ο Το Τμήμα 

ο Το Γ ραφείο 

Οι αντίστοιχοι υπεύθυνοι των παραπάνω διοικητικών 
επιπέδων ονομάζονται: 

• Ο Προϊστάμενος Υπηρεσίας 

• Ο Υπεύθυνος Τμήματος 

• Ο Υπεύθυνος Γ ραφείου 

2. Οι διοικητικές ενότητες που υπάγονται άμεσα στη 
Διεύθυνση είναι: 

• Τεχνική Υπηρεσία 

• Διοικητική και Οικονομική Υπηρεσία 

3. Η επί μέρους διάρθρωση της Τεχνικής Υπηρεσίας 
είναι η εξής: 

• Τμήμα Μελετών και Κατασκευών 

• Τ μήμα Συντήρησης-Νέων Συνδέσεων 

• Γ ραφείο Λειτουργίας Ηλεκτρομηχανολογικών Εγκα¬ 
ταστάσεων 

• Τμήμα Αποχέτευσης-Βιολογικού Καθαρισμού 

4. Η επιμέρους διάρθρωση της Διοικητικής και Οικο¬ 
νομικής Υπηρεσίας έχει ως εξής: 


ο Τμήμα Διοικητικής & Οικονομικής Υπηρεσίας 

ο Γ ραφείο Λογιστηρίου 

ο Ταμείο 

ο Διοικητικό Τμήμα 

ο Γραμματεία Δ.Σ./ Διεύθυνσης / Θεμάτων προσω¬ 
πικού. 

Άρθρο 6 

ΣΥΜΒΟΥΛΙΟ ΠΡΟΓΡΑΜΜΑΤΙΣΜΟΥ 

1. Το Συμβούλιο Προγραμματισμού της Επιχείρησης 
είναι συμβουλευτικό όργανο υποστήριξης του έργου 
της Διεύθυνσης με τις εξής αρμοδιότητες: 

ο Κατάρτιση και εισήγηση προγραμμάτων δράσης τα 
οποία είναι δυνατόν να περιλαμβάνουν: 

- προγράμματα επενδύσεων 

- προγράμματα έργων 

- προγράμματα λειτουργίας 

ο Παρακολούθηση εξελικτικής πορείας εφαρμογής 
των προγραμμάτων δράσης και τυχόν αναθεώρησής 
τους. 

2. Η τελική λήψη της απόφασης για συγκεκριμένο πρό¬ 
γραμμα δράσης και διατύπωση της σχετικής εισήγησης 
στο Διοικητικό Συμβούλιο ανήκει στις αρμοδιότητες της 
Διεύθυνσης της Επιχείρησης. 

3. Στο Συμβούλιο Προγραμματισμού της Επιχείρησης 
συμμετέχουν: 

• Ο Πρόεδρος ή ένα μέλος του Δ.Σ. της Δ.Ε.Υ.Α. 

• Ο Διευθυντής 

• Οι προϊστάμενοι των υπηρεσιών 

• Οι υπεύθυνοι των τμημάτων 

• Ανάλογα με το προς συζήτηση αντικείμενο, οι αρ¬ 
μόδιοι υπεύθυνοι γραφείων ή ειδικοί σύμβουλοι - συ¬ 
νεργάτες της Επιχείρησης. 

• Ο Εκπρόσωπος των εργαζομένων 

4. Το Συμβούλιο Προγραμματισμού συγκαλείται του¬ 
λάχιστον μία φορά το μήνα μετά από πρόσκληση της 
Διεύθυνσης. 

5. Οι προϊστάμενοι υπηρεσιών και υπεύθυνοι τμημάτων 
οφείλουν να ενημερώνουν το λοιπό προσωπικό για τα 
θέματα και τα προγράμματα δράσης που συζητούνται 
στο Συμβούλιο Προγραμματισμού. 

Άρθρο 7 

ΔΙΟΙΚΗΤΙΚΟ ΣΥΜΒΟΥΛΙΟ - ΑΡΜΟΔΙΟΤΗΤΕΣ 

1. Η Δ.Ε.Υ.Α. διοικείται από Διοικητικό Συμβούλιο, το 
οποίο αποτελείται από επτά μέλη, τα οποία μαζί με 
τους αναπληρωτές τους ορίζονται από το δημοτικό 
συμβούλιο. Από τα μέλη αυτά, τα τέσσερα πρέπει να 
είναι αιρετοί εκπρόσωποι του Δήμου εκ των οποίων το 
ένα να προέρχεται από τη μειοψηφία του Δημοτικού 
Συμβουλίου. Δύο να είναι δημότες ή κάτοικοι του Δήμου 
του έχουν πείρα ή γνώσεις σχετικές με το αντικείμενο 
της Επιχείρησης και ένας να είναι εκπρόσωπος του 
Αγροτικού Συλλόγου Επανομής. Το Δημοτικό Συμβούλιο 
ορίζει από τα μέλη του Διοικητικού Συμβουλίου της 
Επιχείρησης τον Πρόεδρο και τον Αντιπρόεδρο αυτού. 
Η θητεία των μελών του διοικητικού συμβουλίου της 
Επιχείρησης ακολουθεί τη θητεία του Δημοτικού Συμ¬ 
βουλίου και λήγει πάντοτε με την εγκατάσταση του 
νέου διοικητικού συμβουλίου. 

Το Διοικητικό Συμβούλιο συνέρχεται υποχρεωτικά 
εντός του πρώτου πενθήμερου κάθε μήνα. Συνεδριάζει 
στην έδρα της Επιχείρησης και βρίσκεται σε απαρτία 
εφόσον υπάρχει απόλυτη πλειοψηφία του όλου αριθμού 
των μελών του. Οι αποφάσεις του Δ.Σ. λαμβάνονται κατά 

απόλυτη πλειοψηφία των παρόντων μελών. Σε περίπτω¬ 
ση ισοψηφίας επικρατεί η ψήφος του Προέδρου. 

Για τις συνεδριάσεις του Δ.Σ. κρατούνται πρακτικά 
τα οποία καταχωρούνται από το Γραμματέα σε ειδικό 
βιβλίο πράξεων και αποφάσεων του Δ.Σ. αριθμημένο, 
σφραγισμένο και θεωρημένο από την αρμόδια για την 
θεώρηση και των άλλων διαχειριστικών και λογιστικών 
βιβλίων της Επιχείρησης Δ,Ο.Υ. 

2. Οι αρμοδιότητες του Δ.Σ. είναι: 

• Διοικεί την επιχείρηση, διαχειρίζεται την περιουσία 
και τους πόρους της, αποφασίζει επί οποιουδήποτε θέ¬ 
ματος αφορά την Επιχείρηση. 

• Επιμελείται όλες τις υποθέσεις και προασπίζεται τα 
συμφέροντα της Επιχείρησης. 

• Διορίζει τον Γ ενικό Διευθυντή. 

• Ψηφίζει το ετήσιο πρόγραμμα των εκτελεστέων 
έργων κατασκευής, συμπλήρωσης και συντήρησης του 
δικτύου ύδρευσης και αποχέτευσης, όπως και το πρό¬ 
γραμμα επενδύσεων. 

• Ψηφίζει τον ετήσιο προϋπολογισμό για κάθε οικο¬ 
νομικό έτος, ένα μήνα τουλάχιστον πριν την έναρξη 
εκάστου έτους. 

• Αποφασίζει για την ανάθεση μελετών έργων και 
προμηθειών και τις εγκρίνει. 

• Αγοράζει για λογαριασμό της Επιχείρησης πρώτες 
ύλες, μηχανήματα, ανταλλακτικά, καύσιμα και οποιαδή¬ 
ποτε άλλα απαραίτητα υλικά. 

• Προσλαμβάνει και απολύει το υπαλληλικό και ερ¬ 
γατικό προσωπικό της Επιχείρησης και καθορίζει τις 
αποδοχές του. 

• Εγείρει αγωγές, υποβάλει μηνύσεις, ασκεί ενστά¬ 
σεις ή προσφυγές ενώπιον Δικαστικών και Διοικητικών 
Αρχών για την προστασία των συμφερόντων της Επι¬ 
χείρησης. 

Γίνεται μνεία ότι η απαρίθμηση των παραπάνω αρ¬ 
μοδιοτήτων του Δ.Σ. είναι ενδεικτική, διότι αυτό είναι 
αρμόδιο να αποφασίζει για κάθε άλλο θέμα που αφο¬ 
ρά τη διοίκηση και τη διαχείριση της περιουσίας της 
Επιχείρησης. 

Το Δ.Σ. μπορεί να αναθέτει με απόφασή του την άσκη¬ 
ση ορισμένων αρμοδιοτήτων του στους: Πρόεδρο, Αντι¬ 
πρόεδρο και Γ ενικό Διευθυντή της Επιχείρησης. 

Πόροι της Επιχείρησης είναι τα έσοδα που προέρ- 
χνται από τις πηγές οι οποίες αναφέρονται στην υπ’ 
αριθμ. 27278/10.7.2003 απόφαση του Γ ενικού Γ ραμματέα 
της Περιφέρειας Κεντρικής Μακεδονίας με την οποία 
συστάθηκε η Επιχείρηση. 

Περιουσία της Δημοτικής Επιχείρησης αποτελούν τα 
έργα ύδρευσης και αποχέτευσης (εκτελεσθέντα και υπό 
εκτέλεση), όλοι οι υπάρχοντες υπόνομοι και εγκαταστά¬ 
σεις ύδρευσης και αποχέτευσης ακαθάρτων ή όμβριων 
υδάτων, όπως επίσης και όλες οι μονάδες επεξεργασίας 
πόσιμου νερού και υγρών αποβλήτων. 

Επίσης διευκρινίζεται ότι όλες οι επιφάνειες που αφο¬ 
ρούν τα έργα και δίκτυα ύδρευσης και αποχέτευσης 
αποτελούν περιουσία της Δημοτικής Επιχείρησης (άρ¬ 
θρο 8 του ν. 1069/1980). 

Τα έργα και οι προμήθειες για την κατασκευή, συ¬ 
ντήρηση και λειτουργία των συστημάτων ύδρευσης και 
αποχέτευσης εκτελούνται από την Επιχείρηση. Για τον 
τρόπο εκτέλεσης των έργων και της διενέργειας των 
προμηθειών αποφασίζει το Δ.Σ. της Επιχείρησης. 

Η λειτουργία του δικτύου αποχέτευσης, όπως επίσης 
και οι επιβαλλόμενες πρόσθετες υποχρεώσεις στις βι¬ 
ομηχανίες και τις βιοτεχνίες προκείμενου για τη χρήση 
του δικτύου καθορίζονται από κανονισμό, ο οποίος εκ- 


δίδεται κατόπιν της έκδοσης προεδρικού διατάγματος 
από τα συναρμόδια Υπουργεία. 

Όσον αφορά τη λειτουργία του δικτύου ύδρευσης, 
αυτή καθορίζεται από απόφαση του Δ.Σ. της Επιχεί¬ 
ρησης, η οποία εγκρίνεται από τον αρμόδιο Περιφε¬ 
ρειάρχη. 

Μέχρι να εκδοθούν οι προαναφερόμενοι κανονισμοί 
και αποφάσεις, η λειτουργία των δικτύων και τα τι¬ 
μολόγια καθορίζονται από τα ισχύοντα στον Δήμο ή 
Κοινότητα ή Σύνδεσμο, από τους οποίους ιδρύεται η 
Επιχείρηση. 

Τα έργα που εκτελούνται από τη Δημοτική Επιχείρη¬ 
ση, χαρακτηρίζονται ως έργα δημόσιας ωφέλειας. Τα 
ακίνητα που απαιτούνται για την ολοκλήρωση και τη 
λειτουργία των δικτύων απαλλοτριώνονται αναγκαστικά 
κατόπιν απόφασης του Δ.Σ.. Στις περιπτώσεις αυτές 
βέβαια ισχύουν τα προβλεπόμενα από το νόμο για τις 
απαλλοτριώσεις. 

Με απόφαση του διοικητικού συμβουλίου της Επιχεί¬ 
ρησης , η οποία εγκρίνεται από τον αρμόδιο Περιφε¬ 
ρειάρχη, καθορίζονται χωριστά τα τιμολόγια ύδρευσης 
και αποχέτευσης. 

Τα έσοδα που προέρχονται από τα τέλη των υπη¬ 
ρεσιών ύδρευσης και αποχέτευσης πρέπει υποχρεωτι¬ 
κά να καλύπτουν τις αναγκαίες δαπάνες προσωπικού, 
λειτουργίας και συντήρησης των δικτύων, αποσβέσεις 
παγίων εγκαταστάσεων και τοκοχρεολυσίων συναφθέ- 
ντων δανείων. 

Τα έσοδα από τα τέλη ύδρευσης και αποχέτευσης 
επιτρέπεται να υπερβαίνουν το σύνολο των προαναφε- 
ρόμενων δαπανών όταν το πλεόνασμα που προκύπτει 
πρόκειται να χρησιμοποιηθεί για την εκτέλεση έργων 
που προβλέπονται για την Επιχείρηση. 

Με απόφαση του Διοικητικού Συμβουλίου της Επιχεί¬ 
ρησης, η οποία πρέπει να εγκριθεί από τον αρμόδιο 
Περιφερειάρχη μπορεί: 

• Να καθορίζεται ειδικό τιμολόγιο ύδρευσης ή απο¬ 
χέτευσης στους κατοίκους των περιοχών δικαιοδοσίας 
της Επιχείρησης , οι οποίοι εξυπηρετούνται από ανεξάρ¬ 
τητο δίκτυο από αυτό που ανήκει στην Επιχείρηση. 

• Να θεσπίζονται διαφορετικά τιμολόγια κατά πε¬ 
ριοχές ανάλογα με τα εκτελούμενα έργα ή το κόστος 
λειτουργίας των εγκαταστάσεων της περιοχής. 

Η αστυνόμευση των συστημάτων ύδρευσης και απο¬ 
χέτευσης ανατίθεται στους τεχνικούς υπαλλήλους της 
Επιχείρησης. 

Κάθε βλάβη που προκαλείται άμεσα ή έμμεσα επί των 
πάσης φύσεως ή κατηγορίας υπονόμων ή άλλων στοι¬ 
χείων των συστημάτων ύδρευσης - αποχέτευσης της 
Επιχείρησης και επί των πάσης φύσεως έργων, πρέπει 
να βεβαιώνεται με πρωτόκολλο, το οποίο πρέπει να 
συντάσσεται από τους προαναφερόμενους αρμόδιους 
υπαλλήλους. Ακολούθως η Επιχείρηση προβαίνει στις 
προβλεπόμενες από το νόμο ενέργειες για την αποκα¬ 
τάσταση των βλαβών. 

Η ανάθεση και εκτέλεση των έργων από τις Δ.Ε.Υ.Α. 
διέπεται από τις διατάξεις των βασικών νόμων και Π.Δ., 
με τα τροποποιητικά, συμπληρωματικά και διευκρινιστι¬ 
κά τους Π.Δ., Ε.Δ., Αποφάσεις κλπ. 

Παρόλο που οι Δ.Ε.Υ.Α., σύμφωνα με το ν. 1069/1980 
είναι Νομικά Πρόσωπα Ιδιωτικού Δίκαιου διεπόμενα από 
τους κανόνες της ιδιωτικής οικονομίας και ως προς τη 
διοίκηση, οργάνωση, εκτέλεση, λειτουργία, συντήρηση 
των έργων αρμοδιότητας τους καθώς και τις πηγές 
χρηματοδότησης διέπονται από τις διατάξεις του νόμου 
αυτού, εν τούτοις ισχύουν σύμφωνα με τον ν. 1069/80 

αρ. 1 παρ. 1, σχετικές διατάξεις του Δημοτικού και Κοι¬ 
νοτικού Κώδικα (π.δ. 410/1995) και του π.δ. 171/1987 που 
αναφέρονται στα «Οργανα που αποφασίζουν ή γνω- 
μοδοτούν και ειδικές ρυθμίσεις σε θέματα έργων που 
εκτελούνται από τους Ο.Τ.Α. και άλλες σχετικές δια¬ 
τάξεις», που προσδιορίζουν τις διαδικασίες εκτέλεσης 
των έργων. 

Οι διατάξεις του π.δ. 171/1987 (αρ. 1, παρ. 1) έχουν εφαρ¬ 
μογή και στις επιχειρήσεις του ν. 1069/1980, δηλαδή τις 
Δ.Ε.Υ.Α.. Τα όργανα λοιπόν που αποφασίζουν για τα 
έργα των Δ.Ε.Υ.Α. (Διευθύνουσα Υπηρεσία, Προϊσταμένη 
αρχή, Τεχνικό Συμβούλιο κλπ), ορίζονται από τις διατά¬ 
ξεις του π.δ. αυτού (αρ.3). 

Επισημαίνεται ότι όταν μια Δ.Ε.Υ.Α. δεν έχει Τεχνι¬ 
κή Υπηρεσία, επιτρέπεται να ανατίθενται η διεύθυνση 
εκτέλεσης των έργων της, διαδοχικός στους εξής (ΠΔ 
171/87, αρ. 3 παρ. 4β): 

• Στην Τεχνική Υπηρεσία του Δήμου που ανήκει, και 
σε περίπτωση που δεν υπάρχει. 

• Στην ΤΥΔΚ της Δ/νσης Αυτοδιοίκησης και Αποκέ¬ 
ντρωσης του Νομού στον οποίον εδρεύει η Δ.Ε.Υ.Α.. 

Από το ίδιο αυτό π.δ. 171/87 προκύπτει ότι τα έργα 
των Δ.Ε.Υ.Α. εκτελούνται σύμφωνα με τις διατάξεις που 
ισχύουν για τα Δημόσια Έργα, που είναι: 

ο ν. 1418/1984 «Δημόσια έργο και ρυθμίσεις συναφών 
θεμάτων». 

ο π.δ. 609/1985 «Κατασκευή Δημοσίων Έργων». 

ο π.δ. 23/1993 «Προσαρμογή της Ελληνικής Νομοθεσίας 
για τα δημόσια έργα προς τις διατάξεις των οδηγιών 
71/304, 71/305, 78/669, 89/440 και 89/665 της Ε.Ο.Κ.». 

ο ν. 2269/1994 «Τροποποίηση και συμπλήρωση του ν. 
1418/84 και άλλες διατάξεις». 

ο π.δ. 472/1985 «Σύνθεση επιτροπών ΜΕΕΠ και ΜΕΚ και 
άλλες ρυθμίσεις σχετικές με την εφαρμογή των άρθρων 
15,16 και 17 του ν. 1418/1984» 

Και τα λοιπά σχετικά Π.Δ., Ε.Δ., Αποφάσεις κλπ, που 
συμπληρώνουν, διευκρινίζουν και τροποποιούν τα πα¬ 
ραπάνω. 

Άρθρο 8 

ΑΡΜΟΔΙΟΤΗΤΕΣ ΠΡΟΕΔΡΟΥ ΤΟΥ Δ.Σ. 

Ο Πρόεδρος του Δ.Σ. έχει τις εξής αρμοδιότητες: 

Εκπροσωπεί την Επιχείρηση ενώπιον όλων των διοι¬ 
κητικών και δικαστικών αρχών, ιδρυμάτων, νομικών και 
φυσικών προσώπων. 

Υπογράφει τις συμβάσεις προσλήψεως του προσωπι¬ 
κού του αποφάσισε το Δ.Σ. 

Εκτελεί τις αποφάσεις του Δ.Σ. της Επιχείρησης. 

Υπογράφει κάθε μορφής συμβόλαια και συμβάσεις 
που έχει προεγκρίνει το Δ.Σ. 

Συντάσσει της υπηρεσιακές εκθέσεις των υπαλλήλων 
της Επιχείρησης και διατυπώνει τη γνώμη του για την 
υπηρεσιακή ικανότητα αυτών. 

Ασκεί πειθαρχικό έλεγχο επί του προσωπικού της 
Επιχείρησης για τα πειθαρχικά αδικήματα αυτών και 
επιβάλλει τις ποινές που προβλέπονται από τον παρό¬ 
ντα κανονισμό. 

Αποφασίζει για κάθε θέμα που αφορά την εκτέλεση 
των έργων και του προϋπολογισμού της Επιχείρησης. 

Άρθρο 9 

ΑΡΜΟΔΙΟΤΗΤΕΣ ΑΝΤΙΠΡΟΕΔΡΟΥ Δ.Σ. 

Ο Αντιπρόεδρος του Δ.Σ. αναπληρώνει τον Πρόε¬ 
δρο όταν απουσιάζει και ασκεί όλες τις αρμοδιότητες 
αυτού. 


Επίσης έχει τις αρμοδιότητες που αναθέτουν σ’ αυτόν 
το Διοικητικό Συμβούλιο και ο Πρόεδρος του Δ.Σ. 

Άρθρο 10 

ΑΡΜΟΔΙΟΤΗΤΕΣ ΓΕΝΙΚΟΥ ΔΙΕΥΘΥΝΤΗ ΤΗΣ 
ΔΙΕΥΘΥΝΣΗΣ 

1. Ο Γενικός Διευθυντής της ΕΠΙΧΕΙΡΗΣΗΣ είναι προ¬ 
ϊστάμενος όλων των υπηρεσιών της Επιχείρησης και 
μεριμνά για: 

• Την εκπλήρωση του σκοπού για τον οποίο συστά- 
θηκε η Δ.Ε.Υ.Α. 

• Την κατάρτιση του ετήσιου προγράμματος κατα¬ 
σκευής, επέκτασης και συντήρησης των συστημάτων 
ύδρευσης και αποχέτευσης. 

• Την κατάρτιση του πενταετούς προγράμματος δρά¬ 
σης. 

• Την κατάρτιση για κάθε έτος προγράμματος επενδύ¬ 
σεων για το επόμενο οικονομικό έτος, υποδεικνύοντας 
τις εγκεκριμένες ή προτεινόμενες πηγές χρηματοδό¬ 
τησής του. 

• Τη σύνταξη του ετήσιου προϋπολογισμού εσόδων 
και εξόδων της ΕΠΙΧΕΙΡΗΣΗΣ δύο (2) τουλάχιστον μήνες 
πριν από την έναρξη κάθε οικονομικού έτους. 

• Την κατάρτιση των αναγκαίων αναμορφώσεων και 
τροποποιήσεων στα προγράμματα κατασκευής των 
έργων και τον ετήσιο προϋπολογισμό εσόδων και εξό¬ 
δων. 

• Τη σύνταξη του ετήσιου απολογισμού της επιχεί¬ 
ρησης μέσα σε τρεις (3) μήνες από τη λήξη κάθε οικο¬ 
νομικού έτους. 

2. Ελέγχει την καθημερινή εργασία της επιχείρησης, 
παραλαμβάνει την αλληλογραφία και την κατανέμει 
δια του πρωτοκόλλου στις Υπηρεσίες και στα Τμήματα, 
εποπτεύει τη διεξαγωγή των εργασιών κάθε υπηρεσίας 
και τμήματος, διοικεί το προσωπικό και εισηγείται προς 
το Διοικητικό Συμβούλιο για : 

• Την ανάθεση μελετών, την εκτέλεση των έργων και 
τη διενέργεια προμηθειών σύμφωνα με τις ισχύουσες 
διατάξεις. 

• Την ανάθεση της εκτέλεσης έργων ή τμημάτων έρ¬ 
γων σε υπεργολάβους 

• Την εκποίηση ή εκμίσθωση ακινήτων ή κινητών πραγ¬ 
μάτων που ανήκουν στη Δ.Ε.Υ.Α. 

• Τη σύναψη δανείων 

• Την έγκριση του προϋπολογισμού τη επιχείρησης, 
του προγράμματος των έργων και προμηθειών καθώς 
και των αναμορφώσεών τους. 

• Την έγερση αγωγών και άσκηση ενδίκων μέσων ή 
την παραίτηση από αυτά, καθώς και για κάθε συμβι¬ 
βασμό. 

• Την πρόσληψη έκτακτου αναγκαίου προσωπικού για 
την κάλυψη εκτάκτων και εποχιακών αναγκών και τη 
συνεργασία με εξωτερικούς συμβούλους για την κάλυψη 
αναγκών της Δ.Ε.Υ.Α. 

3. Έχει την μέριμνα και την ευθύνη της εκτέλεσης των 
αποφάσεων του Διοικητικού Συμβουλίου και μετέχει 
στις συνεδριάσεις αυτού όπου εισηγείται τα θέματα 
προγραμματισμού ή αρμοδιότητάς του χωρίς δικαίωμα 
ψήφου. 

4. Επίσης ο Γ ενικός Διευθυντής αποφασίζει για: 

• Την ανάληψη έργων και εργασιών εφόσον η ολική 
δαπάνη δεν υπερβαίνει ένα χρηματικό όριο που καθο¬ 
ρίζεται με απόφαση του Διοικητικού Συμβουλίου της 
ΕΠΙΧΕΙΡΗΣΗΣ. 

• Την τοποθέτηση του προσωπικού στις προβλεπό- 

μενες από τον Οργανισμό θέσεις εργασίας και τη χο¬ 
ρήγηση αδειών στο προσωπικό. 

5. Ο Γενικός Διευθυντής: 

• Είναι διατάκτης των δαπανών της Επιχείρησης (μαζί 
με τον Υπεύθυνο της Οικονομικής Υπηρεσίας). 

• Εισηγείται στο Διοικητικό Συμβούλιο τον καθορισμό 
της τιμής διάθεσης του νερού καθώς και την τιμολόγηση 
όλων των υπηρεσιών και λοιπών τελών. 

• Υπογράφει τα υπηρεσιακά έγγραφα. Επιπλέον, ύστε¬ 
ρα από απόφαση του Δ.Σ. υπογράφει έγγραφα με τα 
οποία η επιχείρηση αναλαμβάνει υποχρεώσεις έναντι 
τρίτων, μέχρι του ποσού, που καθορίζεται στην από¬ 
φαση του Δ.Σ. 

• Θεωρεί τις μισθοδοτικές καταστάσεις του προσω¬ 
πικού που συντάσσονται με ευθύνη της Οικονομικής 
Υπηρεσίας. 

• Εισηγείται στον Πρόεδρο του Δ.Σ. τις προαγωγές 
του προσωπικού, τηρεί τους ατομικούς φακέλους του 
προσωπικού και τους θέτει στη διάθεση του Προέδρου 
του Δ.Σ. όταν χρειάζεται και γενικά είναι υπεύθυνος 
έναντι του Δ.Σ. για τη λειτουργία των Υπηρεσιών της 
Επιχείρησης. 

• Επιμελείται για την τήρηση του ωραρίου εργασίας 
των υπαλλήλων και εισηγείται την πειθαρχική δίωξη και 
τιμωρία των υπαλλήλων που διαπράττουν πειθαρχικά 
παραπτώματα σύμφωνα με το σχετικό άρθρο του πα¬ 
ρόντος. Επίσης εισηγείται προς το Δ.Σ. για τις ηθικές 
και υλικές αμοιβές προς τους υπαλλήλους. 

6. Τον Γ ενικό Διευθυντή, όταν αυτός απουσιάζει ή κω¬ 
λύεται, αναπληρώνει ο αρχαιότερος των υπευθύνων των 
τμημάτων της Επιχείρησης ή αυτός που θα καθορίσει 
ο Πρόεδρος του Δ.Σ. 

7. Είναι υπεύθυνος και υπόλογος απένατι στο Διοι¬ 
κητικό Συμβούλιο της Επιχείρησης για την εύρυθμη 
λειτουργία αυτής. 

Άρθρο 11 

ΑΡΜΟΔΙΟΤΗΤΕΣ ΝΟΜΙΚΟΥ ΣΥΜΒΟΥΛΟΥ 

Ο νομικός σύμβουλος έχει τις εξής αρμοδιότητες: 

ο Γνωμοδοτεί και παρέχει νομικές συμβουλές προς 
τη Διοίκηση, Διεύθυνση ή τα τμήματα ή τα γραφεία 
της Επιχείρησης. 

ο Ενημερώνει τα τμήματα της Επιχείρησης επί των 
διατάξεων της νομοθεσίας και νομολογίας σε θέματα 
που τα αφορούν. 

ο Παρέχει νομική υποστήριξη κατά την κατάρτιση 
των κάθε είδους συμβάσεων, ιδιωτικών συμφωνητικών, 
διακηρύξεων (προμήθειες, παραγγελίες, εργολαβίες, 
μισθώσεις κλπ). 

ο Χειρίζεται τις δικαστικές, διοικητικές και εξώδικες 
υποθέσεις και διαφορές της Επιχείρησης με τρίτους. 

Άρθρο 12 

ΑΡΜΟΔΙΟΤΗΤΕΣ ΤΕΧΝΙΚΗΣ ΥΠΗΡΕΣΙΑΣ 

Ο προϊστάμενος της Τεχνικής Υπηρεσίας είναι υπεύ¬ 
θυνος απέναντι στη Διοίκηση και το Διευθυντή για: 

• Το συντονισμό των εργασιών της υπηρεσίας. 

• Την εποπτεία των μελετών και των έργων που εκ¬ 
πονεί, εκτελεί ή επιβλέπει η Δ.Ε.Υ.Α. 

• Τη σύνταξη σχεδίου του ετησίου τεχνικού προγράμ¬ 
ματος και την παρακολούθηση υλοποίησης του. 

• Την παρακολούθηση της αποδοτικότητας του προ¬ 
σωπικού που ανήκει στην Τεχνική Υπηρεσία και τη 
σύνταξη εισηγήσεων για τις εκθέσεις ατομικής αξιο¬ 
λόγησης. 

• Την κανονική λειτουργία και συντήρηση των Η/Μ 


εγκαταστάσεων, του μηχανολογικού εξοπλισμού των 
δικτύων ύδρευσης και αποχέτευσης και των εγκαταστά¬ 
σεων επεξεργασίας πόσιμου νερού και λυμάτων. 

• Τον γενικό έλεγχο εκτέλεσης των πάσης φύσεως 
εργασιών της Υπηρεσίας, σύμφωνα με τους κανονι¬ 
σμούς και τα αντίστοιχα πρότυπα ποιότητα, διάρκειας 
και ασφάλειας τόσο των εγκαταστάσεων όσο και των 
εργαζομένων. 

Επίσης ο προϊστάμενος της Τεχνικής Υπηρεσίας έχει 
την ευθύνη για: 

• Την παρακολούθηση της απορρόφησης των πιστώ¬ 
σεων και τη λήψη των αναγκαίων μέτρων για την προ¬ 
ώθηση της εκτέλεσης των έργων. 

• Την επίλυση των αιτημάτων των πολιτών που έχουν 
σχέση με την Τεχνική Υπηρεσία. 

• Την παραλαβή και κατανομή της αλληλογραφίας 
που αφορά την Τεχνική Υπηρεσία. 

• Τη λειτουργία του Τμήματος Μελετών - Κατασκευών, 
του Τμήματος Λειτουργίας Συστημάτων και του τμήμα¬ 
τος Αποχέτευσης -Βιολογικού Καθαρισμού. 

Ο προϊστάμενος της Τεχνικής Υπηρεσίας χρησιμοποιεί 
οποιονδήποτε από το προσωπικό των δύο ανωτέρων 
τμημάτων για την εκτέλεση κάθε άλλης εργασίας, ανά¬ 
λογα με τις ανάγκες που παρουσιάζονται σε κάθε γρα¬ 
φείο και εφόσον δεν υπάρχει σοβαρός λόγος υγείας. 

Τον προϊστάμενο της Τεχνικής Υπηρεσίας, όταν απου¬ 
σιάζει ή έχει κώλυμα, αναπληρώνει ο αρχαιότερος από 
τους υπευθύνους των τμημάτων με απόφαση του Δι¬ 
ευθυντή της Επιχείρησης. 

1. Τμήμα Μελετών - Κατασκευών 
Ο υπεύθυνος του τμήματος Μελετών - Κατασκευών 
είναι και υπεύθυνος του γραφείου μελετών. Το τμήμα 
περιλαμβάνει τις παρακάτω λειτουργίες με τις αντί¬ 
στοιχες αρμοδιότητες: 

ο Εκπόνηση τεχνικών μελετών και μελετών μέτρων 
ασφάλειας, επίβλεψη εκπόνησης ανάλογων μελετών 
που ανατίθενται σε τρίτους.Έλεγχος για την ποιότητα 
των μελετών που εκπονούνται. 

ο Κατάρτιση προϋπολογισμών των τεχνικών έργων 
ύδρευσης και αποχέτευσης - επεξεργασίας λυμάτων 
και πόσιμου νερού, σύνταξη των σχετικών τευχών δη- 
μοπράτησης, διενέργεια όλων των σχετικών με τις δη- 
μοπρατήσεις διαδικασιών και κατάρτιση των σχετικών 
συμβάσεων. 

ο Εισήγηση για τον τρόπο δημοπράτησης, τη σύνταξη 
συμβάσεων έργων και τη διενέργεια διαγωνισμών. 

ο Εκτέλεση διαδικασιών ανάθεσης μελετών και έργων 
σε τρίτους. 

ο Επίβλεψη εκτέλεσης εργασιών που εκτελούνται είτε 
με αυτεπιστασία, είτε με ανάθεση σε τρίτους. 

ο Διοικητική υποστήριξη της επίβλεψης των έργων 
κατά τη διάρκεια εκτέλεσης τους (συγκριτικοί πίνακες, 
λογαριασμοί, επιμετρήσεις, έκδοση εντολών χορήγησης 
κ.λ.π). 

ο Εκτέλεση διαδικασιών παραλαβής έργων, 
ο Τήρηση τεχνικού αρχείου του τμήματος (μελέτες, 
σχέδια κ.λ.π). 

ο Κοστολογική παρακολούθηση των έργων, 
ο Τήρηση αρχείων απολογιστικών στοιχείων έργων 
(χρονικοί και οικονομικοί απολογισμοί). 

ο Σύνταξη σχεδίου του ετησίου προγράμματος κατα¬ 
σκευής των αναγκαίων συμπληρωματικών έργων στα 
δίκτυα ύδρευσης - αποχέτευσης και επεξεργασίας πό¬ 
σιμου νερού και λυμάτων. 

ο Εκτέλεση εργασιών αντικατάστασης, επέκτασης 
των δικτύων ύδρευσης - αποχέτευσης. 

ο Εκτέλεση ή επίβλεψη της σύνδεσης καταναλωτών 
με τα δίκτυα. 

ο Εκτέλεση έργων που εκτελούνται με αυτεπιστα¬ 
σία. 

ο Τήρηση ημερολογίου εργασιών. 

2. Τμήμα Λειτουργίας Συστημάτων. 

Η διοίκηση για την αποδοτική και σύμφωνα με τις 
κατάλληλες προδιαγραφές ποιότητας, διάρκειας και 
ασφάλειας των εγκαταστάσεων και των εργαζομένων, 
άσκηση των αρμοδιοτήτων του τμήματος, ανήκει στον 
υπεύθυνο του τμήματος. 

Το Τμήμα περιλαμβάνει τις παρακάτω λειτουργίες και 
έχει τις αντίστοιχες αρμοδιότητες: 

• Τη λειτουργία του Τμήματος Συντήρησης - Νέων 
Συνδέσεων και του Γραφείου Λειτουργίας Ηλεκτρομη- 
χανολογικών Εγκαταστάσεων. 

• Συγκέντρωση παραγγελιών εξοπλισμού, εξαρτημά¬ 
των και υλικών σύμφωνα με τις ανάγκες των διαφόρων 
γραφείων της τεχνικής υπηρεσίας και παράδοσή τους 
στο αρμόδιο γραφείο για τις προμήθειες. 

• Μέριμνα για τη συνεχή και επί 24ωρο εξασφάλιση 
ροής στο δίκτυο ύδρευσης - αποχέτευσης. 

• Παρακολούθηση όλων των σταδίων λειτουργίας των 
αντλιοστασίων και εν γένει των Η/Μ εγκαταστάσεων 
(δικτύων, ΜΕΛ) και εκτέλεση των απαιτούμενων εργα¬ 
σιών για την εύρυθμη λειτουργία τους. 

• Αποδοτική λειτουργία των Διυλιστηρίων Πόσιμου 
Νερού και των Μονάδων Επεξεργασίας Λυμάτων (σύμ¬ 
φωνα με τις προδιαγραφές εξόδου που καθορίζονται 
από τον σχεδίασμά αυτών). 

• Κατανομή του προσωπικού και των μηχανημάτων 
στα διάφορα επιμέρους συνεργεία εργασιών. 

• Ειδικότερα για τους επικεφαλής των συνεργείων, 
επίβλεψη της εκτέλεσης των παραπάνω εργασιών και 
έλεγχος τήρησης των οδηγιών του επιβλέποντος τόσο 
για την ποιοτική εκτέλεση των επιμέρους εργασιών, 
όσο και για την τήρηση των μέτρων ασφαλείας των 
εργαζομένων. 

• Έκδοση δελτίων κίνησης για όλα τα οχήματα - μη¬ 
χανήματα, όπου αναγράφονται τα δρομολόγια, τα δι- 
ανυθέντα χιλιόμετρα που θα προβλέπονται σε αυτά, 
οι επόμενες συντηρήσεις καθώς και η προμήθεια των 
καυσίμων. 

• Φροντίδα για την έκδοση πρωτοκόλλου κατανάλω¬ 
σης της βενζίνης για κάθε αυτοκίνητο από επιτροπή 
που ορίζεται από το Διευθυντή ή τον προϊστάμενο της 
Τεχνικής Υπηρεσίας. 

ο Προγραμματισμός εργασιών συντήρησης στα Διυ¬ 
λιστήρια Πόσιμου Νερού και τη Μονάδα Επεξεργασίας 
Λυμάτων. 

ο Εκτέλεση εργασιών συντήρησης, αντικατάστασης 
και επισκευής αντίστοιχων βλαβών όλων των Η/Μ εγκα¬ 
ταστάσεων Δικτύων και Μονάδων Επεξεργασίας και 
παρακολούθησης αυτών. 

ο Προγραμματισμός και εκτέλεση της συντήρησης 
όλων των οχημάτων και μηχανημάτων της Δ.Ε.Υ.Α. 

ο Εντοπισμός βλαβών, διαρροών συνδέσεων και υδρο- 
μέτρων και αποκατάσταση αυτών. Συντήρηση υδρομέ- 
τρων και αντικατάσταση αυτών, όταν απαιτείται. 

ο Παραλαβή αιτήσεων νέων συνδέσεων καταναλωτών 
στο δίκτυο ύδρευσης και αποχέτευσης, έλεγχος δικαιο- 
λογητικών, προγραμματισμός και υλοποίηση αυτών. 

ο Καταμέτρηση ενδείξεων κατανάλωσης, ενημέρω¬ 
ση καταναλωτών για τυχόν μεγάλες καταναλώσεις, 
ενημέρωση της Επιχείρησης για καθαρισμό φρεατίων 
υδρομέτρων, για στασιμότητα υδρομέτρων, βλάβες και 


ελλείψεις αυτών, βλάβες και διαρροές εγκαταστάσεων, 
εκτέλεση διακοπών και επανασυνδέσεων. 

ο Τήρηση των βιβλίων καταμέτρησης και ενημέρωση 
για κάθε μεταβολή. 

ο Λήψη και διερεύνηση των παραπόνων συνδρομητών. 
Διατύπωση σχετικών απαντήσεων. 

ο Μέριμνα για την ειδοποίηση των καταναλωτών για 
βλάβες και διακοπές των δικτύων. 

ο Εκτέλεση της επισκευής των οχημάτων - μηχανη¬ 
μάτων ή επίβλεψη της. 

ο Έλεγχος καυσίμων, υλικών, ανταλλακτικών και ερ¬ 
γαλείων. 

ο Τήρηση καρτελών συντήρησης κάθε οχήματος - 
μηχανήματος. 

ο Τήρηση αντίστοιχου αρχείου, 
ο Τήρηση ημερολογίου εργασιών, 
ο Παρακολούθηση όλων των σταδίων λειτουργίας των 
αντλιοστασίων και εν γένει των Η/Μ εγκαταστάσεων 
(δικτύων, ΜΕΛ) και εκτέλεση των απαιτούμενων εργα¬ 
σιών για την εύρυθμη λειτουργία τους. 

ο Αποδοτική καθημερινή λειτουργία των Διυλιστη¬ 
ρίων Πόσιμου Νερού και των Μονάδων Επεξεργασίας 
Λυμάτων (σύμφωνα με τις προδιαγραφές εξόδου που 
καθορίζονται από τον σχεδίασμά αυτών). 

ο Φροντίδα για την έγκαιρη προμήθεια των διαφόρων 
ανταλλακτικών και εργαλείων που χρειάζεται η λειτουρ¬ 
γία των Η/Μ εγκαταστάσεων. 

ο Εκτέλεση χημικών και μικροβιολογικών αναλύσεων 
δειγμάτων πόσιμου νερού και λυμάτων από τα δίκτυα 
και τις μονάδες επεξεργασίας (πόσιμου νερού και λυμά¬ 
των) για την παρακολούθηση της ποιοτικής λειτουργίας 
των εγκαταστάσεων. 

ο Έλεγχος ποιότητας και ποσότητας βιομηχανικών 
αποβλήτων που εκβάλλονται στο δίκτυο. 

ο Τήρηση των σχετικών βιβλίων συντήρησης και λει¬ 
τουργίας των αντλιοστασίων και των λοιπόν Η/Μ εγκα¬ 
ταστάσεων. 

ο Φύλαξη των εγκαταστάσεων άντλησης, επεξεργα¬ 
σίας πόσιμου νερού και των εγκαταστάσεων επεξερ¬ 
γασίας λυμάτων. 

3. Τμήμα Αποχέτευσης-Βιολογικού Καθαρισμού 
Είναι υπεύθυνο για την λειτουργία , συντήρηση, επι¬ 
σκευή και έλεγχο του δικτύου Αποχέτευσης και του 
Βιολογικού Σταθμού. 

Αρμοδιότητες του ανωτέρου τμήματος είναι: 

• Ο έλεγχος της ομαλής λειτουργίας του δικτύου 
διασφαλίζεται με προγραμματισμένους καθαρισμούς, 
αυτοματισμό και αποκατάσταση βλαβών. 

• Η επισκευή υφιστάμενων αγωγών και φρεατίων και 
κατασκευή μικροέργων. 

• Οι συνδέσεις όλων των κατηγοριών ακινήτων. 

• Η μέριμνα για παρακολούθηση της λειτουργίας των 
δικτύων. 

• Συντήρηση και επισκευή των βλαβών των φρεατίων 
εκτροπής με θυροφράγματα και κάθε ειδικού φρεατίου 
ασχέτως της λειτουργίας του σε τακτά χρονικά δια¬ 
στήματα. 

• Συντήρηση και επισκευή των αντλιοστασίων έτσι 
ώστε να διασφαλίζεται η ομαλή λειτουργία τους όλο 
το 24 ωρο. 

• Συνδέσεις με το δίκτυο αποχέτευσης. 

• Αντικαταστάσεις, επανασυνδέσεις, διακλαδώσεις 
και μετατοπίσεις αγωγών αποχέτευσης. 

• Ενημέρωση βιβλίου μητρώου σχετικού με τις συν¬ 
δέσεις των δικτύων αποχέτευσης. 

• Έλεγχος και εποπτεία για την συνεχή και εύρυθμη 

λειτουργία των Εγκαταστάσεων Επεξεργασίας Λυμά¬ 
των. 

• Φύλαξη των εγκαταστάσεων και κτιρίων, διαμόρ¬ 
φωση και συντήρηση των ακάλυπτων χώρων και εγκα¬ 
ταστάσεων. 

• Συντήρηση και επισκευή του ηλεκτρολογικού και 
μηχανολογικού εξοππλισμού εγκατεστημένου ή μη. 

Άρθρο 13 

ΑΡΜΟΔΙΟΤΗΤΕΣ ΔΙΟΙΚΗΤΙΚΗΣ ΚΑΙ ΟΙΚΟΝΟΜΙΚΗΣ 
ΥΠΗΡΕΣΙΑΣ 

Ο προϊστάμενος της Διοικητικής και Οικονομικής Υπη¬ 
ρεσίας, έχει τις ακόλουθες αρμοδιότητες: 

ο Τον συντονισμό των εργασιών όλης της υπηρε¬ 
σίας. 

ο Την εισήγηση των προγραμμάτων επενδύσεων της 
Δ.Ε.Υ.Α., καθώς και της τιμολογιακής πολιτικής της Επι¬ 
χείρησης. 

ο Την εισήγηση των περιοδικών προϋπολογισμών της 
ΕΠΙΧΕΙΡΗΣΗΣ και την κανονική τήρησή τους. 

ο Την εποπτεία της καλής εξυπηρέτησης των κατα¬ 
ναλωτών. 

ο Την εποπτεία του Λογιστηρίου, των προμηθειών και 
των λοιπών λειτουργιών. 

ο Την τελική σύνταξη του ισολογισμού της Επιχεί¬ 
ρησης. 

ο Τον γενικό έλεγχο εκτέλεσης των κάθε φύσης ερ¬ 
γασιών της Υπηρεσίας σύμφωνα με τους αντίστοιχους 
κανονισμούς. 

ο Την παρακολούθηση της αποδοτικότητας του προ¬ 
σωπικού και τη σύνταξη εισηγήσεων για τις εκθέσεις 
αξιολόγησης αυτού. 

ο Τη σύνταξη του προϋπολογισμού, ισολογισμού και 
απολογισμού της Επιχείρησης σε συνεργασία με τον 
Διευθυντή. 

ο Για οποιοδήποτε ζήτημα οικονομικής φύσεως. 

ο Παρακολουθεί την ομαλή είσπραξη των απαιτήσεων 
της Δ.Ε.Υ.Α. 

ο Όταν απουσιάζει ή έχει κώλυμα, αναπληρώνεται 
από τον αρχαιότερο των υπευθύνων των γραφείων του 
τμήματος. 

Προσωπικό. Επίσης ο Προϊστάμενος της Διοικητικής 
και Οικονομικής Υπηρεσίας έχει τις παρακάτω αρμο¬ 
διότητες: 

• Γραμματειακή υποστήριξη των εργασιών του Δ.Σ. 
της Δ.Ε.Υ.Α. 

• Γραμματειακή υποστήριξη του έργου του Γενικού 
Διευθυντή υπηρεσιών. 

• Τήρηση αρχείου πρακτικών - αποφάσεων Δ.Σ. και 
Γ ενικού Διευθυντή. 

• Τήρηση αρχείου αλληλογραφίας Γενικού Διευθυ¬ 
ντή. 

• Παρακολούθηση ημερήσιου τύπου και ενημέρωση 
Γ ενικού Διευθυντή. 

• Κάθε εργασία σχετική με τη διευκόλυνση της άσκη¬ 
σης των αρμοδιοτήτων του Γ ενικού Διευθυντή Υπηρε¬ 
σιών. 

• Γ ραμματειακή υποστήριξη του έργου των συμβού¬ 
λων κατά τη διάρκεια απασχόλησή τους στη Δ.Ε.Υ.Α. 

• Παραλαβή και πρωτοκόλληση εισερχομένων εγγρά¬ 
φων καθώς και την αποστολή εξερχομένων. 

• Τήρηση αρχείου εισερχομένων και εξερχομένων 
εγγράφων. 

• Λήψη των εγγράφων παραπόνων των καταναλω¬ 
τών και ενημέρωση των αντίστοιχων επιχειρησιακών 
μονάδων. 


• Διευκόλυνση πελατών για επίλυση θεμάτων τους 
στις υπηρεσίες της Δ.Ε.Υ.Α. 

• Διεκπεραίωση της αλληλογραφίας του προέδρου 
του Δ.Σ., του Δ.Σ. και του Διευθυντή. Δακτυλογράφηση 
των σχετικών κειμένων. 

• Αποστολή των ενημερωτικών τευχών προς τους 
καταναλωτές. 

• Δακτυλογράφηση εγγράφων και λοιπή γραφική ερ¬ 
γασία όλων των επιχειρησιακών μονάδων. 

• Διακανονισμός συσκέψεων, ακροάσεων και επικοι¬ 
νωνιών του Γενικού Διευθυντή. Τήρηση αρχείου της 
Διεύθυνσης. 

• Κοινοποίηση της ημερήσιας διάταξης κάθε Διοικη¬ 
τικού Συμβουλίου και ενημέρωση των μελών του. 

• Τήρηση πρακτικών και αποφάσεων του Δ.Σ. και 
φύλαξη του αντίστοιχου αρχείου. Μέριμνα για τυχόν 
έγκριση αποφάσεων από εποπτικά όργανα. 

• Δακτυλογράφηση, αναπαραγωγή και διακίνηση των 
εισερχομένων και εξερχομένων εγγράφων. 

• Πρωτοκόλληση εγγράφων αλληλογραφίας. 

• Υλοποίηση των δημόσιων σχέσεων της επιχείρη¬ 
σης. 

• Εποπτεία και καθορισμός των εργασιών των κλητή¬ 
ρων που εξυπηρετούν όλες τις υπηρεσιακές ανάγκες, 
μέσα και έξω από τα γραφεία. 

• Εποπτεία και καθορισμός εργασιών των καθαριστρι¬ 
ών που ασχολούνται με την καθαριότητα των γραφείων 
της επιχείρησης. 

• Τήρηση μητρώου και αρχείου προσωπικού. 

• Τήρηση διαδικασιών που σχετίζονται με κάθε φύσης 
διοικητικές υποθέσεις του προσωπικού (προσλήψεις, 
διακοπές συμβάσεων, βεβαιώσεις, άδειες, πειθαρχικά 
κλπ). 

• Έλεγχος και τήρηση βιβλίου ή άλλου τρόπου προ¬ 
σέλευσης και αποχώρησης προσωπικού. 

• Τήρηση καρτελών και προγραμματισμός αδειών. 

• Τήρηση στοιχείων για έκδοση μισθοδοσίας προσω¬ 
πικού και ενημέρωση του λογιστηρίου. 

• Ενασχόληση με κάθε θέμα που έχει σχέση με την 
υπερωριακή απασχόληση και αμοιβή, την υγειονομική 
περίθαλψη και νοσηλεία του προσωπικού. 

Προμήθειες. Ο Προϊστάμενος της Διοικητικής και Οι¬ 
κονομικής Υπηρεσίας είναι υπεύθυνος για τα παρακάτω 
θέματα: 

1. Την σύνταξη του ετήσιου προγράμματος προμη¬ 
θειών. 

2. Τον προγραμματισμό διενέργειας προμηθειών σύμ¬ 
φωνα με τις ανάγκες της Επιχείρησης. 

3. Την συγκέντρωση παραγγελιών εξοπλισμού εξαρ¬ 
τημάτων και υλικών σύμφωνα με τις ανάγκες των τμη¬ 
μάτων. 

4. Την διεκπεραίωση διαδικασιών προμήθειας ειδών και 
υλικών σύμφωνα με τους κανονισμούς που ισχύουν. 

5. Την διενέργεια των τακτικών και πρόχειρων διαγω¬ 
νισμών προμηθειών. Όποτε απαιτείται αυτό γίνεται σε 
συνεργασία με την Τεχνική Υπηρεσία. 

6. Την εισήγηση προς τον νομικό σύμβουλο να συ- 
ντάξει τους όρους και τις προϋποθέσεις συμφωνητικών 
προμήθειας. 

7. Την συγκέντρωση των δικαιολογητικών προμήθειας 
και των πρωτοκόλλων παραλαβής των διαφόρων υλικών 
και παράδοση αυτών στο λογιστήριο για την έκδοση 
του εντάλματος πληρωμής. 

8. Την τήρηση αρχείου προμηθειών και προμηθευ¬ 
τών. 

9. Την τήρηση των διαδικασιών παραλαβής, αποθήκευ- 

σης, φύλαξης και χορήγησης αναλώσιμων και πάγιων 
υλικών. 

10. Τον έλεγχο αποθεμάτων με βάση το πρόγραμμα 
προμηθειών. 

ΓΡΑΦΕΙΟ ΛΟΓΙΣΤΗΡΙΟΥ 

Οι αρμοδιότητες του Γραφείου Λογιστηρίου είναι οι 
ακόλουθες: 

1. Τήρηση διαδικασιών απεικόνισης των οικονομικών 
πράξεων της Δ.Ε.Υ.Α. (λογαριασμοί λογιστικού σχεδίου, 
βιβλία, καταστάσεις κλπ) σύμφωνα με το υφιστάμενο 
λογιστικό σχέδιο. 

2. Τήρηση των διαδικασιών ετοιμασίας των παραστα¬ 
τικών (εντάλματα πληρωμής, γραμμάτια εισπράξεως) 
για την διενέργεια κάθε είδους εισπράξεως ή πληρωμής 
δαπανών της Δ.Ε.Υ.Α. καθώς και έλεγχος των δικαιο- 
λογητικών. 

3. Διαμόρφωση και παρακολούθηση του ταμειακού 
προγράμματος της Δ.Ε.Υ.Α. 

4. Τήρηση και παροχή στοιχείων για την κοστολόγηση 
των έργων και υπηρεσιών. 

5. Διαμόρφωση στοιχείων ισολογισμού και παροχή 
κάθε είδους στοιχείων για τη σχεδίαση των οικονομικών 
προγραμμάτων της Δ.Ε.Υ.Α. 

6. Παραλαβή ταμείου σε καθημερινή βάση και δικαιο- 
λογητικών από το Ταμείο και έλεγχος του υπολοίπου. 

7. Σύνταξη των καταστάσεων των αποδοχών του προ¬ 
σωπικού και απόδοση των κρατήσεων στους αρμόδιους 
ασφαλιστικούς φορείς. 

8. Λογιστική τήρηση της αποθήκης και παρακολούθηση 
της κίνησης και απογραφής των αποθεμάτων σύμφωνα 
με στοιχεία που παραδίδει το γραφείο προμηθειών. 

ΤΑΜΕΙΟ 

Οι αρμοδιότητες του Ταμείου είναι οι ακόλουθες: 

1. Διενέργεια εισπράξεων και πληρωμών της ΔΕΥΑ. 

2. Τήρηση των διαδικασιών απεικόνισης των ταμεια¬ 
κών πράξεων στα αντίσοιχα βιβλία και στοιχεία του 
Ταμείου. 

ΔΙΟΙΚΗΤΙΚΟ ΤΜΗΜΑ / ΓΡΑΜΜΑΤΕΙΑ Δ.Σ. / 
ΔΙΕΥΘΥΝΣΗΣ /ΘΕΜΑΤΩΝ ΠΡΟΣΩΠΙΚΟΥ 

1 .Μεριμνά για όλα τα υπηρεσιακά και μισθολογικά θέ¬ 
ματα που αφορούν το τακτικό και με σύμβαση προσωπι¬ 
κό της Επιχείρησης , ο προγραμματισμός , η οργάνωση 
και η εκτέλεση εκπαιδευτικών προγραμμάτων. 

2. Μεριμνά για την παραλαβή και διεκπεραίωση της 
πάσης φύσεως αλληλογραφίας της Επιχείρησης. 

3. Επιμελείται για την καταχώρηση της εισερχόμενης 
και εξερχόμενης αλληλογραφίας στα βιβλία πρωτο¬ 
κόλλου και προβαίνει στον συσχετισμό των εγγράφων 
αυτών ώστε να είναι ευχερής η εξεύρεση της σειράς 
των εγγράφων που αναφέρονται στο κάθε θέμα. 

4. Παρακολουθεί την Εφημερίδα της Κυβερνήσεως και 
τηρεί πλήρες αρχείο των νομοθετημάτων που αφορούν 
την Επιχείρηση. 

5. Αποστολή και λήψη ΡΑΧ. 

6. Στο τμήμα αυτό ανήκουν όλοι οι γραμματείς των 
Διυθύνσεων και τμημάτων, το προσωπικό καθαριότητας 
και κλητήρες. 

Άρθρο 14 

ΠΡΟΣΩΠΙΚΟ ΤΗΣ ΕΠΙΧΕΙΡΗΣΗΣ 

1. Το προσωπικό της επιχείρησης διακρίνεται σε τα¬ 
κτικό και έκτακτο. Τακτικό προσωπικό είναι αυτό που 
κατέχει θέσεις εργασίας οι οποίες προβλέπονται στην 
παράγραφο 5 του παρόντος άρθρου και συνδέεται με 
την επιχείρηση με σχέση εργασίας ιδιωτικού δικαίου 


αορίστου χρόνου. Έκτακτο προσωπικό είναι αυτό που 
προσλαμβάνεται από την επιχείρηση και συνδέεται με 
αυτήν με σύμβαση εργασίας ιδιωτικού δικαίου ορισμέ¬ 
νου χρόνου. 

2. Κάθε εργαζόμενος που ανήκει στο τακτικό προσω¬ 
πικό, κατέχει μια συγκεκριμένη θέση εργασίας, ο τίτλος 
της οποίας αντιστοιχεί κατά το δυνατόν στο πραγμα¬ 
τικό της περιεχόμενο. Η ανάληψη από έναν εργαζόμενο 
περισσότερων από μια θέσεων εργασίας, γίνεται, εάν 
κριθεί αυτό αναγκαίο, με εισήγηση του διευθυντή στο 
Διοικητικό Συμβούλιο. 

3. Σε κάθε διοικητική ενότητα της Επιχείρησης προ- 
βλέπονται συγκεκριμένες θέσεις εργασίας, οι οποίες 
αναφέρονται στην παράγραφο 5 του παρόντος άρ¬ 
θρου. 

4. Οι θέσεις εργασίας που αναφέρονται στην κατω¬ 
τέρω παράγραφο δεν είναι απαραίτητο να καλύπτο¬ 
νται όλες. Η κάλυψή τους εξαρτάται από τις ανάγκες 
της ΕΠΙΧΕΙΡΗΣΗΣ και αποφασίζεται από το Διοικητικό 
Συμβούλιο. 

5. Οι θέσεις εργασίας των διοικητικών ενοτήτων της 
επιχείρησης είναι: 

• ΔΙΕΥΘΥΝΣΗ: 

Μια (1) θέση Γ ενικού Διευθυντή 

• ΤΕΧΝΙΚΗ ΥΠΗΡΕΣΙΑ: 

Μια (1) θέση Προϊσταμένου (Πολιτικός Μηχανικός ή 
Χημικός Μηχανικός ΠΕ). 

Τμήμα Μελετών - Κατασκευών: 

Ένας(1) Πολιτικός Μηχανικός υπεύθυνος τμήματος ΠΕ 
ήΤΕ. 

Ένας(1) Τοπογράφος ΠΕ ή ΤΕ. 

Τ μήμα Συντήρησης - Νέων Συνδέσεων: 

Μια (1) θέση Χημικού Μηχανικού ΠΕ υπεύθυνος τμή¬ 
ματος. 

Τρεις (3) θέσεις Βοηθοί Χημικού ΤΕ. 

Έξι (6) Τεχνίτες-Υδραυλικοί ΥΕ. 

Έξι (6) Βοηθοί Υδραυλικοί (Εργατοτεχνίτες) ΥΕ. 

Δέκα (10) Εργάτες γενικών καθηκόντων ΥΕ. 

Τέσσερις (4) Οδηγοί ΥΕ. 

Έξι (6) Φύλακες ΥΕ. 

Γραφείο Λειτουργίας Ηλεκτρομηχανολογικών Εγκα¬ 
ταστάσεων. 

Ένας (1) Ηλεκτρολόγος Μηχανικός ΠΕ (υπεύθυνος γρα¬ 
φείου, Η/Μ εγκαταστάσεων) 

Τρεις (3) Ηλεκτρολόγοι ΔΕ. 

Τρεις (3) Βοηθοί Ηλεκτροτεχνίτες ΥΕ. 

Τέσσερις (4) Χειριστές Μηχανημάτων ΥΕ. 

Δύο(2) Μηχανοτεχνίτες ΥΕ. 

Δύο (2) Εργοδηγοί Δομικών Έργων ΔΕ. 

Δύο(2) Αποθηκάριοι ΔΕ. 

Τμήμα Αποχέτευσης - Βιολογικού Καθαρισμού. 

Ένας(1) Χημικός Μηχανικός ή Πολιτικός Μηχανικός ή 
Ηλεκτρολόγος Μηχανικός ΠΕ (Προϊστάμενος). 

Ένας(1) Χημικός (ΠΕ). 

Τρεις(3) Βοηθοί Χημικοί (ΤΕ). 

Ένας(1) Μηχανικός Η/Υ (ΠΕ ή ΤΕ). 

Ένας(1) Δημόσιας Υγείας (ΤΕΙ ή ΙΕΚ). 

Δύο(2) Εργοδηγοί Δομικών Έργων (ΔΕ). 

Τρεις(3) Τεχνίτες-Υδραυλικοί (ΔΕ). 

Τρεις(3) Τεχνίτες Δομικών Έργων (ΥΕ). 

Τρεις(3) Ηλεκτρολόγοι (ΔΕ). 

Τρεις(3) Μηχανοτεχνίτες ΥΕ. 

Ένας(1) Οδηγός ΥΕ. 

Τέσσερις(4) Διοικητικοί Υπάλληλοι (ΔΕ). 

Σύνολο προσωπικού Τεχνικής Υπηρεσίας: άτομα 82 

• ΔΙΟΙΚΗΤΙΚΗ ΚΑΙ ΟΙΚΟΝΟΜΙΚΗ ΥΠΗΡΕΣΙΑ 

Μία (1) θέση Προϊσταμένου (Οικονομολόγος ΑΕΙ). 

Τμήμα Διοικητικής και Οικονομικής Υπηρεσίας. 

Δύο (2) Οικονομολόγους (Α.Ε.Ι). 

Δύο(2) Κλητήρες ΔΕ. 

Γραφείο Λογιστηρίου. 

Ένας (1) Λογιστής (Τ.Ε.Ι.). 

Ένας (1) Λογιστής (Ι.Ε.Κ.). 

Ταμείο 

Δύο(2)Ταμίες (ΔΕ). 

Δύο(2) Διοικητικοί Υπάλληλοι (ΔΕ). 

Διοικητικό τμήμα/ Γραμματεία Δ.Σ./Διεύθυνσης /Θε¬ 
μάτων προσωπικού. 

Τρεις(3) Διοικητικοί Υπάλληλοι ΔΕ. 

Τρεις (3) Καθαρίστριες ΥΕ. 

Τρεις(3) Γραμματείς (ΔΕ). 

Σύνολο προσωπικού Διοικητικής και Οικονομικής Υπη¬ 
ρεσίας: άτομα 20 

6. Ο αριθμός τακτικού προσωπικού της ΕΠΙΧΕΙΡΗΣΗΣ 
ανέρχεται στους 103 εργαζόμενους. Σε περίπτωση επέ¬ 
κτασης των δραστηριοτήτων της Δ.Ε.Υ.Α., ο αριθμός 
αυτός μπορεί να αυξηθεί με τροποποίηση του παρόντος 
Οργανισμού, η οποία θα περιλαμβάνει τις νέες απαι- 
τούμενες ειδικότητες και τον νέο απαιτούμενο αριθμό 
προσωπικού. 

Αρθρο 15 

ΧΡΗΣΙΜΟΠΟΙΗΣΗ ΕΚΤΑΚΤΟΥ ΠΡΟΣΩΠΙΚΟΥ 

1. Η εκπόνηση μελετών γίνεται είτε από προσωπικό 
της Επιχείρησης είτε με ανάθεση σε τρίτους κατά τα 
ειδικότερα οριζόμενα με απόφαση του Δ.Σ.. Με απόφα¬ 
ση του Διοικητικού Συμβουλίου της Επιχείρησης και με 
σκοπό την ανάθεση μελετών ή εκτέλεση εργασιών είναι 
δυνατόν να προσλαμβάνεται με σύμβαση ορισμένου 
χρόνου έκτακτο επιστημονικό προσωπικό για κάλυψη 
των παραπάνω αναγκών. Το προσωπικό αυτό πρέπει 
να έχει αποδεδειγμένη κατάρτιση ή εμπειρία πάνω στο 
ειδικό θέμα για το οποίο συνάπτεται η σύμβαση. 

2. Επίσης μπορεί να προσλαμβάνεται προσωπικό με 
σύμβαση ιδιωτικού δικαίου ορισμένου χρόνου για την 
αντιμετώπιση κατεπειγουσών υπηρεσιακών αναγκών 
εμφανιζομένων στις παρακάτω περιπτώσεις: 

α. Κένωσης θέσεων και μέχρι την οριστική κάλυψη 
αυτών. 

β. Απουσίας τακτικού προσωπικού λόγω αδειών (κανο¬ 
νικών, κυήσεως και τοκετού) αδικαιολογήτου απουσίας 
κλπ και για το αντίστοιχο χρονικό διάστημα. 

γ. Κάλυψης άλλων αναγκών που δεν εμπίπτουν σε μια 
από τις (α) και (β) περιπτώσεις και για ορισμένο πάντο¬ 
τε χρόνο, καθοριζόμενο από το Διοικητικό Συμβούλιο, 
δυνάμενο να παραταθεί ανάλογα με τις ανάγκες για 
τις οποίες έγινε η πρόσληψη. 

3. Η πρόσληψη ενεργείται δια αποφάσεως του Προέ¬ 
δρου του Δ.Σ.. Η σύμβαση εργασίας ορισμένου χρόνου 
λογίζεται καταρτισθείσα από της αναλήψεως υπηρεσίας 
και λύεται αυτοδικαίως όταν λήξει ο χρόνος διάρκειας 
της, χωρίς καταβολή ουδεμίας αποζημίωσης. Οι απο¬ 
δοχές του έκτακτου προσωπικού με σχέση εργασίας 
ορισμένου χρόνου ρυθμίζονται με απόφαση του Δ.Σ. 
λαμβανομένων υπόψη των συλλογικών συμβάσεων γε¬ 
νικών ή κλαδικών. 

4. Σε περίπτωση ανάθεση έργου ή εργασίας σε τρί¬ 
τους, η επιλογή, οι όροι και προϋποθέσεις παροχής υπη¬ 
ρεσίας ή εκτέλεσης έργου καθώς και η αμοιβή ρυθμίζο¬ 
νται με σχετική απόφαση του Δ.Σ. της Επιχείρησης. 


Αρθρο 16 

ΠΡΟΣΟΝΤΑ ΠΡΟΣΛΗΨΗΣ 

Για την πλήρωση των θέσεων του παρόντος Ο.Ε.Υ. 
απαιτούνται τα προβλεπόμενα υπό του παρόντος άρ¬ 
θρου τυπικά (υποχρεωτικά) και ειδικά (προαιρετικά) 
προσόντα ως κατωτέρω: 

1. Διευθυντής 

Τυπικά προσόντα: Χημικός Μηχανικός ή Πολιτικός Μη¬ 
χανικός ή Οικονομολόγος ή Ηλεκτρολόγος Μηχανικός 
ή Μηχανολόγος Μηχανικός, διπλωματούχος Ανώτατης 
Πολυτεχνικής Σχολής (της ημεδαπής ή της αλλοδαπής 
αναγνωρισμένης από το ΔΙΚΑΤΣΑ) με προϋπηρεσία του¬ 
λάχιστον 3 ετών σε αντίστοιχη θέση. 

2. Οικονομολόγοι ΠΕ 

Τυπικά προσόντα: Πτυχίο ή δίπλωμα Οικονομικών 
Επιστημών ή διοίκησης επιχειρήσεων ή Παντείου ή δη¬ 
μόσιας διοίκησης ΑΕΙ της ημεδαπής ή της αλλοδαπής 
αναγνωρισμένης από το ΔΙΚΑΤΣΑ. 

Ειδικά προσόντα:α)Εμπειρία τουλάχιστον ενός έτους 
σε θέματα του αντικειμένου τους β) Καλή γνώση μιας 
ξένης γλώσσας γ)Χειρισμό Η/Υ 

3. Πολιτικοί Μηχανικοί ΠΕ 

Τυπικά προσόντα: Πτυχίο ή δίπλωμα Πολιτικού Μηχα¬ 
νικού της ημεδαπής ή της αλλοδαπής αναγνωρισμένης 
από το ΔΙΚΑΤΣΑ. 

Ειδικά προσόντα:α)Εμπειρία τουλάχιστον ενός έτους 
σε θέματα του αντικειμένου τους β)Χειρισμό Η/Υ. 

4. Μηχανολόγοι-Μηχανικοί ή Ηλεκτρολόγοι -Μηχανικοί 

ΠΕ. 

Τυπικά προσόντα: Πτυχίο ή δίπλωμα ΑΕΙ Μηχανολόγου- 
Μηχανικού ή Ηλεκτρολόγου-Μηχανικού της ημεδαπής ή 
της αλλοδαπής αναγνωρισμένης από το ΔΙΚΑΤΣΑ. 

5. Χημικός-Μηχανικός ΠΕ 

Τυπικά προσόντα: Πτυχίο ή δίπλωμα ΑΕΙ Χημικού -Μη¬ 
χανικού της ημεδαπής ή της αλλοδαπής αναγνωρισμέ¬ 
νης από το ΔΙΚΑΤΣΑ. 

6. Χημικός ΠΕ 

Τυπικά προσόντα: Πτυχίο ή δίπλωμα ΑΕΙ Χημικού της 
ημεδαπής ή της αλλοδαπής αναγνωρισμένης από το 
ΔΙΚΑΤΣΑ. 

7. Βοηθός Χημικός ΤΕΙ 

Τυπικά προσόντα: Πτυχίο ή δίπλωμα ΤΕΙ αντίστοιχης 
ειδικότητας της ημεδαπής ή της αλλοδαπής αναγνω¬ 
ρισμένης από το ΔΙΚΑΤΣΑ. 

8. Μηχανικός Η/Υ ΠΕ 

Τυπικά προσόντα: Πτυχίο ή δίπλωμα ΑΕΙ Μηχανικού 
Η/Υ της ημεδαπής ή της αλλοδαπής αναγνωρισμένης 
από το ΔΙΚΑΤΣΑ. 

Ειδικά προσόντα: α) Χειρισμό Η/Υ. 

9. Λογιστής ΤΕ 

Τυπικά προσόντα: Πτυχίο ή δίπλωμα ΤΕΙ Διοικητι- 
κού-Λογιστικού-Δ/σης Επιχειρήσεων ή ΜαιΈοίίηρ της 
ημεδαπής ή της αλλοδαπής αναγνωρισμένης από το 
ΔΙΚΑΤΣΑ. 

Ειδικά προσόντα: α) Χειρισμό Η/Υ. 

10. Πολιτικός Μηχανικός ΤΕ 

Τυπικά προσόντα: Πτυχίο ή δίπλωμα ΤΕΙ Πολιτικού 
Μηχανικού της ημεδαπής ή της αλλοδαπής αναγνωρι¬ 
σμένης από το ΔΙΚΑΤΣΑ. 

11. Μηχανολόγος Μηχανικός ΤΕ 

Τυπικά προσόντα: Πτυχίο ή δίπλωμα ΤΕΙ Μηχανολόγου 
Μηχανικού της ημεδαπής ή της αλλοδαπής αναγνωρι¬ 
σμένης από το ΔΙΚΑΤΣΑ. 

12. Τοπογράφος Μηχανικός ΑΕΙ 

Τυπικά προσόντα: Πτυχίο ή δίπλωμα ΑΕΙ Τοπογράφου 

Μηχανικού της ημεδαπής της αλλοδαπής αναγνωρισμέ¬ 
νης από το ΔΙΚΑΤΣΑ. 

13. Τοπογράφος Μηχανικός ΤΕΙ 

Τυπικά προσόντα: Πτυχίο ή δίπλωμα ΤΕΙ Τοπογράφου 
Μηχανικού της ημεδαπής ή της αλλοδαπής αναγνωρι¬ 
σμένης από το ΔΙΚΑΤΣΑ. 

14. Μηχανικών Η/Υ ΤΕ 

Τυπικά προσόντα: Πτυχίο ή δίπλωμα ΤΕΙ αντίστοιχης 
ειδικότητας της ημεδαπής ή της αλλοδαπής αναγνω¬ 
ρισμένης από το ΔΙΚΑΤΣΑ. 

Ειδικά προσόντα: α) Χειρισμό Η/Υ 

15. Δημόσιας Υγείας ΤΕ-ΙΕΚ 

Τυπικά προσόντα: Πτυχίο ή δίπλωμα ΤΕΙ ή ΙΕΚ αντί¬ 
στοιχης ειδικότητας της ημεδαπής ή της αλλοδαπής 
αναγνωρισμένης από το ΔΙΚΑΤΣΑ. 

16. Εργοδηγοί ΔομικώνΈργων ΔΕ 

Τυπικά προσόντα: Απολυτήριος τίτλος Γενικού Ενιαίου 
Λυκείου ή Τεχνικής Επαγγελματικής Εκπαίδευσης ή Ενι¬ 
αίου Πολυκλαδικού Λυκείου ή Τεχνικού Επαγγελματικού 
Λυκείου ή Τεχνικής Επαγγελματικής Σχολής Δευτερο¬ 
βάθμιας Εκπαίδευσης ή Σχολής ΟΑΕΔ ή άλλος ισότιμος 
τίτλος σχολών της ημεδαπής ή της αλλοδαπής αναγνω¬ 
ρισμένης από το ΔΙΚΑΤΣΑ. 

Ειδικά προσόντα: α) Αδεια οδήγησης αυτοκινήτου 
β’ερασιτεχνικού. 

17. Τεχνίτες -Υδραυλικοί ΥΕ 

Τυπικά προσόντα: α) Απολυτήριο τριτάξιου γυμνασί¬ 
ου ή για όσους έχουν αποφοιτήσει μέχρι και το 1980 
απολυτήριο δημοτικού σχολείου β) Άδεια ασκήσεως 
επαγγέλματος. 

Ειδικά προσόντα: α) Εμπειρία τουλάχιστον ενός (1) 
έτους στην ειδικότητα β) Αδεια οδήγησης αυτοκινήτου 
β’ερασιτεχνικού. 

18. Τεχνίτες Δομικών Έργων ΥΕ 

Τυπικά προσόντα: α) Απολυτήριο τριτάξιου γυμνασί¬ 
ου ή για όσους έχουν αποφοιτήσει μέχρι και το 1980 
απολυτήριο δημοτικού σχολείου. 

Ειδικά προσόντα: α) Εμπειρία τουλάχιστον ενός (1) 
έτους σε θέματα του αντικειμένου τους β) Αδεια οδή¬ 
γησης αυτοκινήτου β’ ερασιτεχνικού. 

19. Χειριστές Μηχανημάτων ΥΕ 

Τυπικά προσόντα: α) Απολυτήριο τριτάξιου γυμνασί¬ 
ου ή για όσους έχουν αποφοιτήσει μέχρι και το 1980 
απολυτήριο δημοτικού σχολείου, β) Άδεια ασκήσεως 
επαγγέλματος μηχανοδηγού- χειριστή μηχανημάτων 
εκτέλεσης τεχνικών έργων με κινητήρια θερμική μηχα¬ 
νική Α' τάξης από 301 ΗΡ και πάνω. 

Ειδικά προσόντα: α) Εμπειρία τουλάχιστον ενός (1) 
έτους στην ειδικότητα β) Αδεια ικανότητας οδηγού 
β’,γ’,δ’ κατηγορίας οχήματος. 

20. Ηλεκτρολόγοι ΔΕ 

Τυπικά προσόντα: α) Απολυτήριος τίτλος Γενικού Ενι¬ 
αίου Λυκείου ή Τεχνικής Επαγγελματικής Εκπαίδευσης 
ή Ενιαίου Πολυκλαδικού Λυκείου ή Τεχνικού Επαγγελ¬ 
ματικού Λυκείου ή Τεχνικής Επαγγελματικής Σχολής 
Δευτεροβάθμιας Εκπαίδευσης ή Σχολής ΟΑΕΔ ή άλλος 
ισότιμος τίτλος σχολών της ημεδαπής ή της αλλοδαπής 
αναγνωρισμένης από το ΔΙΚΑΤΣΑ β) Αδεια ασκήσε¬ 
ως επαγγέλματος(Επίβλεψη Λειτουργίας Συντήρησης) 
Εσωτερικών ηλεκτρικών εγκαταστάσεων γ’ειδικότητας 
200 Κνν. 

Ειδικά προσόντα: α) Εμπειρία τουλάχιστον ενός(1) 
έτους στην ειδικότητα β) Αδεια οδήγησης αυτοκινήτου 
β’ερασιτεχνικού. 

21. Μηχανοτεχνίτες ΥΕ 

Τ υπικά προσόντα: α) Απολυτήριο τριτάξιου γυμνασίου 


ή για όσους έχουν αποφοιτήσει μέχρι και το 1980 απο¬ 
λυτήριο δημοτικού σχολείου. 

Ειδικά προσόντα: α) Εμπειρία τουλάχιστον ενός (1) 
έτους στην ειδικότητα 

22. Οδηγοί ΥΕ 

Τυπικά προσόντα: α) Απολυτήριο τριτάξιου γυμνασί¬ 
ου ή για όσους έχουν αποφοιτήσει μέχρι και το 1980 
απολυτήριο δημοτικού σχολείου, β) Αδεια ικανότητας 
οδηγού αντίστοιχης κατηγορίας οχήματος. 

23. Διοικητικοί ΔΕ 

Τυπικά προσόντα: α) Απολυτήριος τίτλος Γ ενικού Ενι¬ 
αίου Λυκείου ή Τεχνικής Επαγγελματικής Εκπαίδευσης 
ή Ενιαίου Πολυκλαδικού Λυκείου ή Τεχνικού Επαγγελ¬ 
ματικού Λυκείου ή Τεχνικής Επαγγελματικής Σχολής 
Δευτεροβάθμιας Εκπαίδευσης ή Σχολής ΟΑΕΔ ή άλλος 
ισότιμος τίτλος σχολών της ημεδαπής ή της αλλοδαπής 
αναγνωρισμένης από το ΔΙΚΑΤΣΑ. 

Ειδικά προσόντα: α) Εμπειρία τουλάχιστον τεσσάρων 
4) μηνών σε θέματα του αντικειμένου τους. 

24. Βοηθοί Υδραυλικοί (Εργατοτεχνίτες) ΥΕ 

Τυπικά προσόντα: α) Απολυτήριο τριτάξιου γυμνασί¬ 
ου ή για όσους έχουν αποφοιτήσει μέχρι και το 1980 
απολυτήριο δημοτικού σχολείου. 

26. Κλητήρες ΔΕ 

Τυπικά προσόντα: α) Απολυτήριος τίτλος Γ ενικού Ενι¬ 
αίου Λυκείου ή Τεχνικής Επαγγελματικής Εκπαίδευσης 
ή Ενιαίου Πολυκλαδικού Λυκείου ή Τεχνικού Επαγγελ¬ 
ματικού Λυκείου ή Τεχνικής Επαγγελματικής Σχολής 
Δευτεροβάθμιας Εκπαίδευσης ή Σχολής ΟΑΕΔ ή άλλος 
ισότιμος τίτλος σχολών της ημεδαπής ή της αλλοδαπής 
αναγνωρισμένης από το ΔΙΚΑΤΣΑ. 

27. Προσωπικό Καθαριότητας ΥΕ 

Τ υπικά προσόντα:α) Απολυτήριο τριτάξιου γυμνασίου 
ή για όσους έχουν αποφοιτήσει μέχρι και το 1980 απο¬ 
λυτήριο δημοτικού σχολείου. 

28. Εργάτες γενικών καθηκόντων ΥΕ 

Τυπικά προσόντα: α) Απολυτήριο τριτάξιου γυμνασί¬ 
ου ή για όσους έχουν αποφοιτήσει μέχρι και το 1980 
απολυτήριο δημοτικού σχολείου. 

29. Φύλακες ΥΕ 

Τυπικά προσόντα: α) Απολυτήριο τριτάξιου γυμνασί¬ 
ου ή για όσους έχουν αποφοιτήσει μέχρι και το 1980 
απολυτήριο δημοτικού σχολείου. 

30. Αποθηκάριοι ΔΕ 

Τυπικά προσόντα: α) Απολυτήριος τίτλος Γ ενικού Ενι¬ 
αίου Λυκείου ή Τεχνικής Επαγγελματικής Εκπαίδευσης 
ή Ενιαίου Πολυκλαδικού Λυκείου ή Τεχνικού Επαγγελ¬ 
ματικού Λυκείου ή Τεχνικής Επαγγελματικής Σχολής 
Δευτεροβάθμιας Εκπαίδευσης ή Σχολής ΟΑΕΔ ή άλλος 
ισότιμος τίτλος σχολών της ημεδαπής ή της αλλοδα¬ 
πής. 

31. Ταμίας ΔΕ 

Τυπικά προσόντα: α) Απολυτήριος τίτλος Γ ενικού Ενι¬ 
αίου Λυκείου ή Τεχνικής Επαγγελματικής Εκπαίδευσης 
ή Ενιαίου Πολυκλαδικού Λυκείου ή Τεχνικού Επαγγελ¬ 
ματικού Λυκείου ή Τεχνικής Επαγγελματικής Σχολής 
Δευτεροβάθμιας Εκπαίδευσης ή Σχολής ΟΑΕΔ ή άλλος 
ισότιμος τίτλος σχολών της ημεδαπής ή της αλλοδα¬ 
πής. 

Ειδικά προσόντα: α) Προϋπηρεσία τουλάχιστον ενός 
(1) έτους σε θέματα του αντικειμένου τους. 

32. Γραμματείς ΔΕ 

Τυπικά προσόντα: α) Απολυτήριος τίτλος Γ ενικού Ενι¬ 
αίου Λυκείου ή Τεχνικής Επαγγελματικής Εκπαίδευσης 
ή Ενιαίου Πολυκλαδικού Λυκείου ή Τεχνικού Επαγγελ¬ 
ματικού Λυκείου ή Τεχνικής Επαγγελματικής Σχολής 

Δευτεροβάθμιας Εκπαίδευσης ή Σχολής ΟΑΕΔ ή άλλος 
ισότιμος τίτλος σχολών της ημεδαπής ή της αλλοδα- 
πής. 

33. Βοηθοί Ηλεκτροτεχνίτες ΥΕ 

Τυπικά προσόντα: α) Απολυτήριο τριτάξιου γυμνασί¬ 
ου ή για όσους έχουν αποφοιτήσει μέχρι και το 1980 
απολυτήριο δημοτικού σχολείου. 

34. Λογιστής ΙΕΚ 

Τυπικά προσόντα: α) Πτυχίο ή δίπλωμα ΙΕΚ Ειδικού 
Φοροτεχνικού Γραφείου ή Μηχανογραφημένου Λογι¬ 
στηρίου. 

Σημειώνεται ότι σε περίπτωση υποψηφίων που δεν 
έχουν και τα ειδικά προσόντα θεωρούνται ότι αρκούν 
τα τυπικά. 

Αρθρο 17 

ΑΠΑΡΑΙΤΗΤΕΣ ΠΡΟΫΠΟΘΕΣΕΙΣ ΠΡΟΣΛΗΨΗΣ 
ΠΡΟΣΩΠΙΚΟΥ 

1. Το προσωπικό που προσλαμβάνεται από την επι¬ 
χείρηση είτε για αόριστο χρόνο (σύμβαση εργασίας 
ιδιωτικού δικαίου αορίστου χρόνου) είτε για ορισμένο 
χρόνο (σύμβαση εργασίας ιδιωτικού δικαίου ορισμένου 
χρόνου) πρέπει: 

• Οι άνδρες μέχρι τη λήξη της προθεσμίας υποβολής 
των αιτήσεων να έχουν εκπληρώσει τις στρατιωτικές 
τους υποχρεώσεις ή να έχουν απαλλαγεί νόμιμα από 
αυτές. 

• Να μην είναι υπόδικος ή να έχει καταδικαστεί για 
κλοπή, υπεξαίρεση, απάτη, εκβίαση, πλαστογραφία, δω¬ 
ροδοκία, παράβαση καθήκοντος ή άλλο παρεμφερές 
αδίκημα. 

• Να μη βρίσκεται υπό δικαστική αντίληψη ή απαγό¬ 
ρευση. 

• Να μην έχει απολυθεί για πειθαρχικό παράπτωμα 
από τη θέση του δημοσίου υπαλλήλου ή υπαλλήλου 
των ΟΤΑ ή ΝΠΔΔ. 

2. Για την απόδειξη εκπληρώσεως των παραπάνω προ¬ 
ϋποθέσεων το προσλαμβανόμενο προσωπικό πρέπει 
να υποβάλλει: 

• Ληξιαρχική πράξη γέννησης 

• Πιστοποιητικό στρατολογίας για τους άνδρες 

• Αντίγραφο ποινικού μητρώου 

• Πιστοποιητικό Εισαγγελίας ότι δεν διώκεται ως φυ¬ 
γόποινος ή φυγόδικος 

• Υπεύθυνη δήλωση ότι δεν έχει παραπεμφθεί να δικα¬ 
στεί για κάποια από τα εξής αδικήματα: κλοπή, ληστεία, 
απάτη, υπεξαίρεση, εκβίαση, πλαστογραφία, απιστία, 
δωροδοκία, καταπίεση, παράβαση καθήκοντος ή άλλο 
παρεμφερές αδίκημα. 

3. Θέση εργασίας, όπως αυτές καθορίζονται στον πα¬ 
ρόντα Οργανισμό Εσωτερικής Υπηρεσίας, δεν μπορεί 
να καταλάβει κανένα πρόσωπο το οποίο δεν έχει τα 
απαιτούμενα για τη συγκεκριμένη θέση τυπικά προ¬ 
σόντα. Στην περίπτωση διακοπής της σύμβασης με 
οποιονδήποτε απασχολούμενο, για όσο χρόνο υπηρέ¬ 
τησε ως υπάλληλος, είναι υπεύθυνος για τις πράξεις 
του οι οποίες είναι έγκυρες. 

Άρθρο 18 

ΤΡΟΠΟΣ ΠΡΟΣΛΗΨΗΣ ΠΡΟΣΩΠΙΚΟΥ 

1. Η πρόσληψη του Διευθυντή της Επιχείρησης γίνε¬ 
ται κατόπιν αποφάσεως του Διοικητικού Συμβουλίου 
μετά από εισήγηση του Προέδρου αυτού. Το υπόλοιπο 
προσωπικό της Επιχείρησης προσλαμβάνεται με από¬ 
φαση του Διοικητικού Συμβουλίου μετά από εισήγηση 


επιτροπής που συγκροτείται με απόφαση του Δ.Σ. όλες 
οι προσλήψεις γίνονται μετά από προκήρυξη. 

2. Προκήρυξη θέσεων: Προκήρυξη για οποιανδήποτε 
πρόσληψη δημοσιεύεται υποχρεωτικά σε δύο(2) τουλά¬ 
χιστον εφημερίδες. Οι υποψήφιοι, μέσα σε συγκεκριμένο 
χρονικό διάστημα από την ημερομηνία δημοσίευσης της 
προκήρυξης, το οποίο δεν μπορεί να είναι μικρότερο 
των δέκα (10) ημερών, υποβάλλουν στην ΕΠΙΧΕΙΡΗΣΗ 
αίτηση στην οποία επισυνάπτουν τα καθοριζόμενα από 
την προκήρυξη δικαιολογητικά. 

3. Κριτήρια επιλογής υποψηφίων: Κριτήρια επιλογής 
των υποψηφίων θεωρούνται τα περιγραφόμενα προ¬ 
σόντα στο άρθρο 16 του παρόντος Οργανισμού. Στα 
παραπάνω μπορούν να προστίθενται κατά περίπτωση 
και όσα επιπλέον προσόντα κρίνει το Δ.Σ. και τα οποία 
θα περιλαμβάνονται εκάστοτε στην προκήρυξη. 

4. Διαδικασία πρόσκλησης και επιλογής υποψηφίων: 
Με απόφαση του Δ.Σ., καθορίζονται τα ακόλουθα: 

• Το περιεχόμενο της προκήρυξης για την πλήρωση 
κενών θέσεων προσωπικού. 

• Ο τύπος της αίτησης, του βιογραφικού σημειώματος 
και των απαιτούμενων δικαιολογητικών που θα υποβάλ¬ 
λουν οι υποψήφιοι. 

• Η επιτροπή αξιολόγησης των υποψηφίων, η οποία θα 
εισηγηθεί προς το Δ.Σ. και η οποία έχει και την ευθύνη 
διαδικασίας πρόσληψης αποτελείται από τρία(3) μέλη 
εκ των οποίων το ένα(1) είναι ο Πρόεδρος της ΕΠΙΧΕΙ¬ 
ΡΗΣΗΣ, το ένα(1) είναι μέλος του Δ.Σ και το τρίτο είναι 
ένας(1) τακτικός υπάλληλος της Επιχείρησης. 

Η επιτροπή αξιολόγησης εισηγείται τον πίνακα επι¬ 
τυχίας στο Δ.Σ. το οποίο και αποφασίζει. 

Ειδικότερα: 

Α. Προσωπικό Ιδιωτικού Δικαίου Αορίστου ή Ορισμέ¬ 
νου Χρόνου 

Η διαδικασία πρόσληψης του προσωπικού της Επιχεί¬ 
ρησης προβλέπεται από τις διατάξεις του ν. 2527/1997. Η 
πρόσληψη του τακτικού διοικητικού προσωπικού γίνεται 
με τη διαδικασία του άρθρου 18 του ν. 2190/94, όπως 
τροποποιήθηκε και συμπληρώθηκε και ισχύει σήμερα. Η 
πλήρωση των θέσεων κατά την προαναφερόμενη διάτα¬ 
ξη πραγματοποιείται με σειρά προτεραιότητας. Γ ια την 
πλήρωση των ανωτέρω θέσεων δημοσιεύεται προκήρυ¬ 
ξη στην Εφημερίδα της Κυβέρνησης (τεύχος προκηρύ¬ 
ξεων ΑΣΕΠ). Περίληψη της προκήρυξης δημοσιεύεται σε 
δύο τουλάχιστον ημερήσιες εφημερίδες των Αθηνών. Η 
προκήρυξη αποστέλλεται πριν τη δημοσίευσή της στο 
Ανώτατο Συμβούλιο Επιλογής Προσωπικού (ΑΣΕΠ), το 
οποίο οφείλει να την ελέγξει από άποψη νομιμότητας 
εντός δέκα (10) ημερών. Αν παρέλθει άπρακτη η προ¬ 
θεσμία των δέκα (10) ημερών τεκμαίρεται η σύμφωνη 
γνώμη του ΑΣΕΠ. Οι υποψήφιοι κατατάσσονται σε πί¬ 
νακες προτεραιότητας. Η σειρά κατάταξης των υπο¬ 
ψηφίων στους πίνακες γίνεται χωριστά, για τις θέσεις 
των κατηγοριών ΠΕ και ΤΕ, καθώς και για τις θέσεις ΔΕ, 
σύμφωνα με τις διατάξεις της παρ.4 του άρθρου 18 του 
ν. 2190/94, όπως τροποποιήθηκε και ισχύει. Οι ανωτέρω 
πίνακες κατάταξης των υποψηφίων αποστέλλονται στο 
ΑΣΕΠ το οποίο ασκεί έλεγχο αυτεπαγγέλτως ή κατ’ 
ένσταση των υποψηφίων. 

Μετά τον έλεγχο η Επιτροπή καταρτίζει: 

Α. Τους οριστικούς πίνακες κατάταξης, 

Β. Τους οριστικούς πίνακες αυτών που τελικώς διο¬ 
ρίζονται. 

Οι πίνακες κατάταξης και οι πίνακες των διορισθέντων 
αποστέλλονται για δημοσίευση στην Ε.τ.Κ. (τεύχος προ¬ 
κηρύξεων ΑΣΕΠ). Η πρόσληψη του προσωπικού μπορεί 

να γίνει αμέσως μετά την κατάρτιση των πινάκων κατά¬ 
ταξης των υποψηφίων και πριν τον αυτεπάγγελτο ή κατ’ 
ένσταση έλεγχο του ΑΣΕΠ. Στην περίπτωση κατά την 
οποία, μετά τον αυτεπάγγελτο ή κατ’ ένσταση έλεγχο 
του ΑΣΕΠ και τη δημοσίευση των οριστικών πινάκων 
ακυρωθούν οι προσλήψεις, οι οποίες έχουν πραγματο¬ 
ποιηθεί, οι προσλαμβανόμενοι απολύονται. Οι απολυόμε¬ 
νοι λαμβάνουν τις αποδοχές οι οποίες προβλέπονται για 
την απασχόληση τους μέχρι την ημέρα της απόλυσης, 
χωρίς οποιαδήποτε αποζημίωση από την αιτία αυτή. 

Β. Τεχνικό - Επιστημονικό Προσωπικό - Εργατοτεχνικό 
Προσωπικό 

Η πρόσληψη του τεχνικού - επιστημονικού και εργα- 
τοτεχνικού προσωπικού (της κατηγορίας ΥΕ) γίνεται 
από την επιχείρηση σύμφωνα με τις κατωτέρω αναφε- 
ρόμενες διαδικασίες. 

Η προκήρυξη για την πλήρωση των θέσεων του ανω¬ 
τέρω προσωπικού, πριν τη δημοσίευση υποβάλλεται 
σε σχέδιο στο ΑΣΕΠ και εγκρίνεται ή τροποποιείται 
από αυτό μέσα σε δέκα (10) ημέρες από την υποβολή 
του. Εάν η προθεσμία των δέκα (10) ημερών παρέλθει 
άπρακτη τεκμαίρεται η σύμφωνη γνώμη του ΑΣΕΠ. Η 
πρόσληψη του προσωπικού αυτού ελέγχεται από το 
ΑΣΕΠ. Ο έλεγχος αναφέρεται στην τήρηση των διατά¬ 
ξεων του κανονισμού. 

Γ. Ειδικό Επιστημονικό Προσωπικό 

Το ειδικό επιστημονικό προσωπικό προσλαμβάνεται 
με τη διαδικασία της συνέντευξης και επιλογής. Η επι¬ 
λογή γίνεται από την παραπάνω επιτροπή. Η Επιτροπή 
υποχρεούται να κάνει προκήρυξη της θέσης. 

Η προκήρυξη, που συντάσσει η επιτροπή και θα εγκρί¬ 
νει το Δ.Σ. περιλαμβάνει τουλάχιστον: 

• Τον καθορισμό και την περιγραφή της θέσης 

• Τα τυπικά και ειδικά προσόντα αυτών που θα εκδη¬ 
λώσουν ενδιαφέρον, 

• Τα απαιτούμενα δικαιολογητικά που πρέπει να υπο¬ 
βάλλουν οι ενδιαφερόμενοι. 

• Την προθεσμία μέσα στην οποία πρέπει να υποβλη¬ 
θούν τα δικαιολογητικά. Η προθεσμία ορίζεται σε 10 
ημέρες από την τελευταία δημοσίευση της προκήρυξης. 
Η προκήρυξη δημοσιεύεται σε δύο τουλάχιστον ημερή¬ 
σιες εφημερίδες για μία (1) ημέρα. Μετά την πάροδο 
της προθεσμίας υποβολής των δικαιολογητικών, η επι¬ 
τροπή συγκεντρώνει τις αιτήσεις των ενδιαφερομένων, 
εξετάζει την πληρότητα των τυπικών προϋποθέσεων και 
καλεί, όσους από τους ενδιαφερομένους κρίνει ότι κατ’ 
αρχήν μπορούν να ανταποκριθούν στις απαιτήσεις της 
Επιχείρησης σε προσωπική συνέντευξη. 

• Κριτήρια επιλογής. Ως κριτήρια επιλογής των υπο¬ 
ψηφίων θεωρούνται τα τυπικά και ειδικά προσόντα που 
προβλέπονται από τον παρόντα (άρθρο 16), λαμβανομέ- 
νων υπόψη των διατάξεων του ν. 2527/1997. 

• Πίνακας επιτυχόντων. 

Μετά το τέλος των κατά της παρ.1 προσωπικών συ¬ 
νεντεύξεων των ενδιαφερομένων καταρτίζεται από την 
επιτροπή πίνακας, στον οποίο φαίνεται η σειρά επιτυχί¬ 
ας κάθε υποψήφιου. Η επιλογή γίνεται με βάση τον πίνα¬ 
κα αυτό και τη σειρά προτεραιότητας των υποψηφίων. 
Η σειρά επιλογής του διοικητικού προσωπικού γίνεται 
σύμφωνα με τον πίνακα κατάταξης κατά τα ειδικότερα 
οριζόμενα στο ν. 2527/1997. Ο αριθμός των προσλαμβα- 
νομένων δεν επιτρέπεται να υπερβαίνει τον αριθμό των 
θέσεων για τις οποίες έγινε η προκήρυξη. 

5. Κοινοποίηση αποτελεσμάτων: Με απόφαση του 
Προέδρου της ΕΠΙΧΕΙΡΗΣΗΣ διορίζονται οι επιτυχόντες 
υποψήφιοι και ορίζεται η θέση την οποία καταλαμβά¬ 


νουν και η ημερομηνία κατά την οποία πρέπει να πα¬ 
ρουσιαστούν για την ανάληψη της εργασίας. Η απόφαση 
κοινοποιείται στους επιτυχόντες. Η έναρξη της σύμβα¬ 
σης εργασίας λογίζεται με την ανάληψη υπηρεσίας από 
τον προσλαμβανόμενο. Τυχόν ενστάσεις υποβάλλονται 
στον Πρόεδρο του Δ.Σ. εντός δέκα (10) ημερών από 
την ημερομηνία έκδοσης των αποτελεσμάτων. Για τις 
ενστάσεις αποφαίνεται το Δ.Σ. της Επιχείρησης. 

6. Ανάκληση πρόσληψης: Η πρόσληψη ανακαλείται σε 
περίπτωση που ο προσλαμβανόμενος δεν παρουσιαστεί 
αδικαιολόγητα στην εργασία του κατά την καθορισμέ¬ 
νη ημερομηνία ή στην περίπτωση που ο προσληφθείς 
δεν αποδεχθεί αυτήν ρητώς. Στην περίπτωση αυτή με 
απόφαση του Δ.Σ. τη θέση καταλαμβάνει ο πρώτος 
αναπληρωματικός από τον πίνακα των επιτυχόντων ή 
μπορεί να επαναληφθεί η διαδικασία, εφόσον προβλέ- 
πεται στην προκήρυξη. 

7. Δοκιμαστική υπηρεσία: Ο προσλαμβανόμενος με 
σύμβαση εργασίας αορίστου χρόνου διανύει δοκιμαστι¬ 
κή υπηρεσία έξι (6) μηνών κατά τη διάρκεια της οποίας 
μπορεί να απολυθεί ύστερα από αιτιολογημένη απόφα¬ 
ση του Διοικητικού Συμβουλίου. Μέσα σε ένα μήνα από 
τη συμπλήρωση της δοκιμαστικής υπηρεσίας, το Δ.Σ. 
είναι υποχρεωμένο να αποφανθεί αν ο προσληφθείς 
είναι κατάλληλος για τη συνέχιση της παροχής των 
υπηρεσιών του. Αν ο προσληφθείς δεν κριθεί κατάλλη¬ 
λος, το Δ.Σ. κατόπιν απόφασης τον απολύει τηρουμένων 
των διατάξεων της εργατικής νομοθεσίας. 

Αρθρο 19 

ΛΥΣΗ ΤΗΣ ΣΥΜΒΑΣΗΣ ΕΡΓΑΣΙΑΣ 

1. Η σύμβαση εργασίας των εργαζομένων στην επι¬ 
χείρηση λύεται: 

• Με καταγγελία της σύμβασης εκ μέρους του ερ¬ 
γαζόμενου. 

• Με καταγγελία της σύμβασης εκ μέρους της 
Δ.Ε.Υ.Α.. 

• Αυτοδίκαια με τη συμπλήρωση των προϋποθέσεων 
συνταξιοδότησης που ο νόμος ορίζει. 

Με την αδικαιολόγητη ή αυθαίρετη απουσία, έστω και 
μικρότερη από 5 ημέρες, που γίνεται όμως κατ’ επανά¬ 
ληψη, Η περίπτωση αυτή μπορεί να θεωρηθεί βασικός 
λόγος για καταγγελία της σύμβασης εργασίας από την 
επιχείρηση. 

2. Η καταγγελία της σύμβασης εκ μέρους του εργα¬ 
ζόμενου ή της Επιχείρησης γίνεται σύμφωνα με της 
διατάξεις της κείμενης εργατικής νομοθεσίας και σύμ¬ 
φωνα με τους όρους που προβλέπονται από την ατομική 
σύμβαση εργασίας. 

3. Η καταγγελία της σύμβασης από μέρους της Επιχεί¬ 
ρησης ενεργείται με απόφαση του Δ.Σ. ή του Προέδρου 
του Δ.Σ. της Επιχείρησης και γνωστοποιείται στο Δ.Σ. 

Αρθρο 20 

ΚΑΘΗΚΟΝΤΑ ΚΑΙ ΥΠΟΧΡΕΩΣΕΙΣ ΤΟΥ ΠΡΟΣΩΠΙΚΟΥ 

1. Κάθε εργαζόμενος της ΕΠΙΧΕΙΡΗΣΗΣ έχει υποχρέ¬ 
ωση και καθήκον να εκτελεί την εργασία που του ανα¬ 
τίθεται με επιμέλεια και ευσυνειδησία, ώστε η επιχεί¬ 
ρηση να προσφέρει στους δημότες υψηλής ποιότητας 
υπηρεσίες. Τα καθήκοντα του προσωπικού είναι αυτά 
που συνοπτικά καθορίζονται στον παρόντα Οργανισμό 
για κάθε εργαζόμενο και αυτά που ορίζονται από τον 
άμεσο Προϊστάμενό του καθώς και από τους ιεραρχικά 
ανώτερους Προϊσταμένους. 

2. Το προσωπικό οφείλει να προσέρχεται στην ερ- 

γασία του εγκαίρως με τρόπο ώστε να βρίσκεται στη 
θέση του κατά την ώρα έναρξης της εργασίας του που 
ορίζεται με απόφαση του Δ.Σ. Το προσωπικό οφείλει, ει¬ 
σερχόμενο στην εργασία, να αποδεικνύει την παρουσία 
του με τον τηρούμενο από την επιχείρηση τρόπο. Το 
ίδιο μπορεί να ισχύσει και κατά τη λήξη της εργασίας 
με απόφαση του Διοικητικού Συμβουλίου για ορισμένες 
κατηγορίες του προσωπικού. Κάθε παράλειψη δήλωσης 
προσέλευσης ή αποχώρησης συνεπάγεται πειθαρχική 
δίωξη του παραβάτη. Επίσης απαγορεύεται η δήλωση 
προέλευσης ή αποχώρησης από άλλο πρόσωπο. Η πα¬ 
ράβαση της διάταξης αυτής επειδή περιέχει δόλο, εκτός 
των πειθαρχικών κυρώσεων, συνεπάγεται σε περίπτωση 
υποτροπής και την ποινική δίωξη των παραβατών. 

3. Η αδικαιολόγητη καθυστέρηση και η κατ’ επανάληψη 
συνεχής αυθαίρετη απουσία του εργαζόμενου από την 
Επιχείρησης, αποτελεί σοβαρό παράπτωμα, το οποίο 
πλην της περικοπής των αντίστοιχων ημερομισθίων συ¬ 
νεπάγεται και την επιβολή των προβλεπόμενων από τον 
παρόντα Οργανισμό Εσωτερικής Υπηρεσίας ποινών και 
την άσκηση κάθε νόμιμου δικαιώματος από την Επιχεί¬ 
ρησης, ακόμη και αυτό της καταγγελίας της σύμβασης 
με υπαιτιότητα του εργαζομένου. 

4. Κάθε εργαζόμενος στην επιχείρηση υποχρεούται 
να αναγγέλλει εντός της αυτής ημέρας στην υπηρεσία 
κάθε κώλυμα για παροχή εργασίας ή σε περίπτωση 
πραγματικής και εξακριβωμένης αδυναμίας να ειδο¬ 
ποιήσει το αργότερο μέχρι το μεσημέρι της επόμενης 
ημέρας, αλλιώς θεωρείται ότι απούσιασε αδικαιολόγητα. 
Αν το κώλυμα οφείλεται σε ασθένεια, ο εργαζόμενος 
οφείλει να προσκομίσει στο διοικητικό γραφείο βεβαί¬ 
ωση ιατρού του οικείου ασφαλιστικού οργανισμού, στην 
οποία θα πιστοποιείται η ανικανότητα για εργασία όπως 
και η πιθανή διάρκεια της ασθένειας. Ως βραχείας δι¬ 
άρκειας ασθένεια θεωρείται αυτή που διαρκεί συνεχώς 
ή κατά περιοδικά διαστήματα, των οποίων το σύνολο 
δεν υπερβαίνει μέσα στο ίδιο ημερολογιακό έτος: τις 
30 ημέρες για τον απασχολούμενο μέχρι 4 χρόνια, τους 
3 μήνες για τον απασχολούμενο από 4 έως 15 χρόνια, 
τους 6 μήνες για τον απασχολούμενο πλέον των 15 
ετών. Μετά την παρέλευση των παραπάνω χρονικών 
ορίων, η σύμβαση μπορεί να θεωρηθεί ότι λύθηκε από 
τον απουσιάζοντα εργαζόμενο. 

5. Με την προϋπόθεση ότι δεν γίνεται κατάχρηση του 
διευθυντικού δικαιώματος και ανάλογα με τις ανάγκες 
που παρουσιάζονται στην επιχείρηση, ο Διευθυντής 
μπορεί να δώσει εντολή σε οποιοδήποτε εργαζόμενο, 
για την εκτέλεση και άλλης συμπληρωματικής εργασίας 
προσφέροντας υπηρεσίες συναφείς με την ειδικότητα 
και τα προσόντα του. Η παραπάνω εντολή δεν έχει χρο¬ 
νικά περιθώρια και αφήνεται στην κρίση του Διευθυντή 
της επιχείρηση. Στην περίπτωση που ο εργαζόμενος 
αρνηθεί την εκτέλεση της παραπάνω συμπληρωματικής 
εργασίας αποφασίζει σχετικά το Διοικητικό Συμβού¬ 
λιο. 

6. Όλο το προσωπικό πρέπει να γνωρίζει τις διατά¬ 
ξεις του παρόντος Οργανισμού Εσωτερικής Υπηρεσίας, 
καθώς και τις οδηγίες και εγκυκλίους της Επιχείρησης, 
που αναφέρονται στα καθήκοντα και τις υποχρεώσεις 
του. Δεν μπορεί κανείς εργαζόμενος να επικαλεσθεί 
άγνοια του παρόντος Οργανισμού. 

7. Κάθε εργαζόμενος θα πρέπει να συμπεριφέρεται 
στους συναδέλφους του με ευγένεια και με πνεύμα 
συναδελφικής συνεργασίας για την εξυπηρέτηση των 
συμφερόντων της επιχείρησης. Θα πρέπει να εξετάζει 
με προθυμία και να μεριμνά για την κατά το δυνατό 


ταχύτερη ικανοποίηση των αιτημάτων των συναλλασ- 
σομένων με την επιχείρηση. 

Αρθρο 21 

ΥΠΕΡΩΡΙΑΚΗ ΑΠΑΣΧΟΛΗΣΗ ΠΡΟΣΩΠΙΚΟΥ 

Επιτρέπεται η υπερωριακή απασχόληση του προσω¬ 
πικού για την αντιμετώπιση επειγουσών ή εκτάκτων 
αναγκών, εφαρμοζομένων των ισχυουσών διατάξεων 
της εργατικής νομοθεσίας. Η υπερωριακή απασχόληση 
αποφασίζεταί: 

α. Από τον υπεύθυνο του τμήματος στο οποίο ανήκει 
ο εργαζόμενος μέχρι τις είκοσι (20) ώρες στη διάρκεια 
του μήνα. 

β. Από τον Διευθυντή της επιχείρησης για τις επόμε¬ 
νες είκοσι (20) ώρες ανά μήνα 

γ. Από το Δ.Σ. της επιχείρησης για πέραν των σα¬ 
ράντα (40) ωρών ανά μήνα, μετά από εισήγηση του 
Διευθυντή τηρουμένων των διατάξεων της εργατικής 
νομοθεσίας. 

Αρθρο 22 

ΑΔΕΙΕΣ ΠΡΟΣΩΠΙΚΟΥ ΚΑΙ ΧΡΟΝΟΣ ΕΡΓΑΣΙΑΣ 

1. Για τις άδειες προσωπικού και το χρόνο εργασίας 
ισχύουν οι διατάξεις της εργατικής νομοθεσίας. 

2. Οι άδειες διακρίνονται σε: 

α. Κανονικές: Στους εργαζόμενους της επιχείρησης 
χορηγούνται άδειες όπως καθορίζεται κάθε φορά από 
τη σχετική νομοθεσία και τις αποφάσεις του Υπουρ¬ 
γείου Εργασίας με τρόπο που να επιτρέπει την κανο¬ 
νική και εύρυθμη λειτουργία της επιχείρησης. Η άδεια 
μπορεί να ανακληθεί για ειδικούς λόγους ανάλογα με 
τις ανάγκες της επιχείρησης. Εργαζόμενος που από 
τη δική του ευθύνη δεν πήρε την κανονική άδεια μέχρι 
31η Δεκεμβρίου κάθε έτους, δεν μπορεί να μεταφέρει 
την άδειά του στο επόμενο έτος, ούτε να αποζημιωθεί 
σε χρήμα. 

β. Για λόγους ασθένειας: Τα σχετικά θέματα με την 
απουσία των εργαζόμενων από την εργασία τους λόγω 
ασθένειας, ρυθμίζονται από τις διατάξεις της εργατικής 
νομοθεσίας και τη Συλλογική Σύμβαση Εργασίας. Οι 
εργαζόμενοι της Επιχείρησης οφείλουν σε περίπτωση 
ασθένειας τους να τηρούν την ακόλουθη διαδικασία: 
Να ενημερώνουν αυθημερόν και πάντως χωρίς υπαίτια 
καθυστέρηση τον υπεύθυνο του αντίστοιχου τμήματος ο 
οποίος είναι υπεύθυνος να ενημερώσει στη συνέχεια την 
Διεύθυνση Διοίκησης και Οικονομικών. Μετά το πέρας 
της ασθένειας του εργαζομένου και με την επιστροφή 
του στην εργασία να προσκομίζουν στο Λογιστήριο 
τα δικαιολογητικά στοιχεία που χορήγησε ο αρμόδιος 
ασφαλιστικός φορέας ή εάν αυτό δεν καθίσταται δυνα¬ 
τό, δικαιολογητικά από νοσοκομείο ή από ιδιώτη γιατρό 
βάση των οποίων να πιστοποιείται η ασθένεια του ερ¬ 
γαζόμενου. Η Επιχείρηση δεν υποχρεώνεται να λάβει υπ’ 
όψη τις γνωματεύσεις από βεβαιώσεις ιδιωτών γιατρών, 
εκτός της περίπτωσης εργαζομένων που δεν έχουν ακό¬ 
μα νόμιμα ασφαλιστεί ή αδυνατούν από δικαιολογημένη 
αιτία ή από σπουδαίο λόγο να προσφύγουν στις υπη¬ 
ρεσίες του ασφαλιστικού οργανισμού. Η Επιχείρηση 
μπορεί να συμβάλλεται με ειδικό γιατρό εργασίας για 
την τήρηση των κανόνων υγιεινής και ασφάλειας στην 
εργασία, καθώς, και την παρακολούθηση των ασθενει¬ 
ών των εργαζομένων. Σε κάθε περίπτωση η καταβολή 
των αποδοχών στους εργαζομένους κατά την περίοδο 
της ασθένειας τους γίνεται με βάση την ισχύουσα νο¬ 
μοθεσία, όπως ορίζεται από τα άρθρα 657 και 658 του 

Αστικού Κώδικα, η οποία και εφαρμόζεται απαρέγκλιτα 
σε κάθε ανάλογη περίπτωση. Στην περίπτωση που δεν 
έχει ενημερωθεί η Επιχείρηση για την ασθένεια εργα¬ 
ζομένου της και δεν προσκομίσει αυτός δικαιολογητι- 
κά στοιχεία της ασθένειας του μετά το πέρας αυτής 
(της ασθένειας) και με την επάνοδό του στην εργασία, 
θεωρείται αδικαιολογήτως απών και οι αποδοχές που 
αντιστοιχούν στις μέρες απουσίας του αφαιρούνται από 
τις μηνιαίες αποδοχές του. Επιπρόσθετα τονίζεται ότι 
η αδικαιολόγητη απουσία των εργαζομένων από την 
εργασία τους αποτελεί πειθαρχικό παράπτωμα. 

Το Δ.Σ. της Επιχείρησης με απόφασή του μπορεί να 
χορηγήσει άδεια απουσίας για λόγους υγείας χωρίς 
αποδοχές για διάστημα μέχρι δεκαοκτώ (18) μηνών. 
Στην περίπτωση αυτή δεν καταγγέλλεται η σύμβαση 
εργασίας, εφόσον αυτό απαιτεί η κατάσταση υγείας 
του εργαζόμενου που πιστοποιείται από την αρμόδια 
επιτροπή του ασφαλιστικού φορέα του. Το Δ.Σ. της 
επιχείρησης μπορεί να υποχρεώσει τον εργαζόμενο να 
εξετασθεί από γιατρό επιλογής του για να δημιουργήσει 
δική του άποψη. 

γ. Για λόγους εγκυμοσύνης: Για τις εργαζόμενες μη¬ 
τέρες η συνολική διάρκεια της άδειας τοκετού ορίζεται 
στους τέσσερις (4) μήνες συνολικά, από τους οποίους οι 
δύο (2) χορηγούνται υποχρεωτικά πριν από την πιθανή 
ημερομηνία του τοκετού και οι υπόλοιποι δύο (2) μετά 
τον τοκετό. Σε περίπτωση που ο τοκετός είναι πρόω¬ 
ρος η συνολική άδεια κυήσεως και λοχείας, δεν μπορεί 
να είναι μικρότερη των τεσσάρων μηνών. Οι αποδοχές 
αθροίζονται σύμφωνα με την εργατική νομοθεσία. Οι μη¬ 
τέρες εργαζόμενες της Επιχείρησης δικαιούνται άδεια 
μητρότητας για τα δύο (2) χρόνια με μειωμένο ωράριο 
κατά μια (1) ώρα την ημέρα. 

δ. Χωρίς αποδοχές: Ο Διευθυντής μπορεί μετά από 
γνώμη του αρμόδιου Υπεύθυνου Τμήματος να χορη¬ 
γεί άδειες χωρίς αποδοχές διάρκειας μέχρι πέντε (5) 
ημέρες, για πραγματικά σοβαρούς λόγους και μετά 
από γραπτή αίτηση του ενδιαφερομένου. Σε περίπτω¬ 
ση άρνησης του Διευθυντή ο εργαζόμενος δικαιούται 
να ζητήσει άδεια απουσίας του από τον Πρόεδρο του 
Δ.Σ., που μπορεί να χορηγήσει άδεια χωρίς αποδοχές 
μέχρι και δέκα (10) ημέρες. Άδειες άνευ αποδοχών και 
για χρονικό διάστημα πέραν τον δέκα (10) ημερών και 
για σοβαρούς λόγους μπορεί να χορηγήσει το Δ.Σ., με 
απόφαση του. 

ε. Ειδικές: Ειδικές άδειες που χορηγεί η επιχείρησης 
πέραν της κανονικής και των αδειών για λόγους υγείας, 
εγκυμοσύνης κλπ. είναι: 

ο Στους συνδικαλιστές χορηγείται άδεια απουσίας με 
πλήρεις αποδοχές σύμφωνα με το ν. 1264/82 άρθρο 17. 

ο Σε περίπτωση γάμου χορηγείται στον εργαζόμενο 
άδεια για απουσία πέντε (5) ημερών με πλήρεις αποδο¬ 
χές ύστερα από απόφαση του Διευθυντή. 

ο Άδεια μίας ημέρας λόγω θανάτου συγγενούς α’ και 
β’ βαθμού εξ αίματος ή αγχιστείας για τους διαμένοντες 
σε απόσταση μέχρι 100 χιλιόμετρα και τριών (3) ημερών 
για πάνω από 100 χιλιόμετρα ή νησιά εκτός του νομού 
διαμονής τους. 

ο Σε περίπτωση τοκετού συγγενούς εργαζόμενου μία 
(1) ημέρα. 

ο Άδεια απουσίας γονέων από την εργασία μέχρι τέσ¬ 
σερις (4) ημέρες το έτος προκειμένου να ενημερώνονται 
για την πορεία της εκπαίδευσης των παιδιών τους. Σε 
κάθε πάντως περίπτωση πρέπει να προσκομισθούν τα 
σχετικά πιστοποιητικά. 

ο Στους σπουδαστές ή φοιτητές που μετέχουν σε τμη¬ 


ματικές ή πτυχιακές εξετάσεις ανωτέρων ή ανωτάτων 
σχολών χορηγούνται άδειες συνολικής διάρκειας μέχρι 
(15) ημέρες το έτος και για όσα είναι τα έτη σπουδών 
της Σχολής, αυξημένα κατά δύο, μετά από απόφαση 
του Δ.Σ., της επιχείρησης. 

ο Στην ονομαστική εορτή του εργαζόμενου χορηγείται 
άδεια μίας ημέρας από τον Διευθυντή. 

στ. Ολιγόωρης απουσίας: Ολιγόωρες άδειες απουσίας 
κατά την διάρκεια της εργασίας μπορεί να χορηγήσει 
ο υπεύθυνος τμήματος που ανήκει ο εργαζόμενος για 
σοβαρούς λόγους κατά την κρίση του. 

ζ. Εκπαιδευτικές: Επίσης μπορεί να χορηγούνται στους 
εργαζόμενους εκπαιδευτικές άδειες σύμφωνα με ειδική 
πολιτική που καθορίζει η επιχείρησης για την επιμόρφω¬ 
ση των εργαζομένων. Η χορήγηση εκπαιδευτικής άδειας 
μέχρι ενός (1) μηνάς με αποδοχές γίνεται με απόφαση 
του Διευθυντή, ενώ μέχρι ενός (1) έτους με απόφαση του 
Δ.Σ. της επιχείρησης , μετά από σχετική εισήγηση του 
Διευθυντή και γνώμη των Υπεύθυνων Τμημάτων, αφού 
ο εκπαιδευόμενος αναλάβει την υποχρέωση να παρα- 
μείνει για εργασία στην Δ.Ε.Υ.Α. πενταπλάσιο διάστημα 
από την άδεια του. Σε περίπτωση μη εκπλήρωσης του 
τελευταίου όρου ή μη λήψης πιστοποιητικού επιτυχούς 
παρακολούθησης του εκπαιδευτικού προγράμματος, 
απαιτείται η επιστροφή των αποδοχών που χορηγήθη¬ 
καν κατά τη διάρκεια της εκπαιδευτικής άδειας. Στην 
περίπτωση που ο εργαζόμενος υπερβεί αδικαιολόγητα 
τη διάρκεια της εκπαιδευτικής άδειας που του χορηγή¬ 
θηκε, σύμφωνα με την παραπάνω παράγραφο, θεωρείται 
ότι απουσιάζει αδικαιολόγητα. 

3. Στην περίπτωση που ο εργαζόμενος υπερβεί αδικαι¬ 
ολόγητα τη διάρκεια της άδειας που του χορηγήθηκε 
σύμφωνα με τις παραπάνω παραγράφους, ο εργαζό¬ 
μενος θεωρείται ότι απουσιάζει αδικαιολόγητα, οπότε 
ισχύουν οι σχετικές διατάξεις του παρόντος Οργανι¬ 
σμού. 

Άρθρο 23 

ΜΗΤΡΩΟ ΚΑΙ ΣΥΣΤΗΜΑ ΑΞΙΟΛΟΓΗΣΗΣ 
ΠΡΟΣΩΠΙΚΟΥ 

1. Για όλο το προσωπικό τηρείται, από το Γραφείο 
Προσωπικού μητρώου που περιλαμβάνει όλα τα ανα¬ 
γκαία στοιχεία που αφορούν την υπηρεσιακή κατάστα¬ 
ση των εργαζομένων όπως: 

α. Όνομα, επώνυμο, πατρώνυμο, χρονολογία και τόπο 
γέννησης, ημερομηνία γάμου, χρονολογία γέννησης των 
παιδιών, διεύθυνση κατοικίας και τηλέφωνο. 

β. Την απόφαση πρόσληψης, τα τυπικά προσόντα, την 
ειδικότητα, τις θέσεις στις οποίες τοποθετήθηκε κατά 
καιρούς, καθώς και τις αποφάσεις οικονομικής προαγω¬ 
γής και τις χορηγηθείσες έκτακτες αποδοχές. 

γ. Τις κάθε είδους άδειες που χορηγήθηκαν στον 
εργαζόμενο καθώς και τις τυχόν επιβληθείσες ηθικές 
αμοιβές και πειθαρχικές ποινές. 

δ. Το σύνολο των αποδοχών που λαμβάνει ο εργαζό¬ 
μενος μετά από κάθε οικονομική μεταβολή, 
ε. Τις ετήσιες εκθέσεις αξιολόγησης. 

2. Η αξιολόγηση του προσωπικού γίνεται μια φορά το 
χρόνο με τη μέθοδο της βαθμολόγησης κριτηρίων. Τα 
κριτήρια αυτά συνοδεύονται από συντελεστές βαρύτη¬ 
τας, οι οποίοι διαφοροποιούνται ανάλογα με τη θέση 
εργασίας και καθορίζονται με απόφαση του Δ.Σ. μετά 
από εισήγηση του Διευθυντή. Τα κριτήρια αξιολόγησης 
είναι: 

ο Καλή γνώση της εργασίας 
ο Προθυμία και πρωτοβουλία 

ο Αποτελεσματικότητα 

ο Συνεργασιμότητα και συλλογικότητα 

ο Συνέπεια και επιμέλεια. 

3. Μια φορά το χρόνο οι υπεύθυνοι τμημάτων συντάσ¬ 
σουν έκθεση αξιολόγησης των εργαζομένων. Η έκθεση 
για την υπηρεσιακή δράση και επίδοση των υπευθύνων 
τμημάτων συντάσσεται σε πρώτο βαθμό από το Διευθυ¬ 
ντή και σε δεύτερο από τον Πρόεδρο του Δ.Σ.. Τέλος η 
έκθεση για τον Διευθυντή της επιχείρησης συντάσσεται 
από τον Πρόεδρο του Δ.Σ. και υποβάλλεται στο Δ.Σ. για 
έγκριση. Αντίγραφο της έκθεσης για την υπηρεσιακή 
δράση και επίδοση του κάθε εργαζομένου τίθεται σε 
γνώση του, το υπογράφει και παράλληλα μπορεί να 
αναγράψει τις απόψεις του σ’ αυτό. 

Άρθρο 24 

ΠΕΙΘΑΡΧΙΚΑ ΠΑΡΑΠΤΩΜΑΤΑ 

1. Πειθαρχικό παράπτωμα συνιστά κάθε υπαίτια πρά¬ 
ξη η παράλειψη εργαζομένου, που αποτελεί παράβαση 
υπηρεσιακού καθήκοντος ή αντίκειται στην υπηρεσιακή 
τάξη ή είναι επιζήμια στα συμφέροντα της επιχείρησης. 
Το υπηρεσιακό καθήκον των εργαζομένων και οι υπο¬ 
χρεώσεις που απορρέουν από αυτό, προσδιορίζονται 
από: 

• Τις διατάξεις της κείμενης νομοθεσίας. 

• Τις διατάξεις του παρόντος Οργανισμού Εσωτερικής 
Υπηρεσίας. 

• Τις εντολές, εγκυκλίους και οδηγίες της επιχείρησης 
και των αρμοδίων οργάνων της. 

• Τους κανόνες ασφαλείας στην εκτέλεση εργασίας. 

• Τις τυχόν συμφωνίες μεταξύ επιχείρησης και ερ¬ 
γαζομένων. 

• Την ατομική σύμβαση εργασίας μεταξύ της επιχεί¬ 
ρησης και του εργαζομένου. 

• Τη φύση της εργασίας κάθε ειδικότητας και θέσης 
εργασίας. 

• Τους κανόνες της επιστήμης και της τέχνης. 

• Την καλή πίστη και τον κοινωνικό σκοπό που εκτελεί 
η επιχείρηση. 

• Παραπτώματα που δεν προβλέπονται ρητά από 
τον παρόντα Οργανισμό κατατάσσονται σε μια από 
τις πλησιέστερες ανάλογες ή παρεμφερείς περιπτώσεις 
των παραπτωμάτων που προβλέπονται στον παρόντα 
Οργανισμό και στη νομοθεσία. 

2. Κάθε πειθαρχικό παράπτωμα τιμωρείται ανάλογα με 
την σοβαρότητά του σύμφωνα με τις διατάξεις αυτού 
του Οργανισμού. 

3. Ενδεικτικά πειθαρχικά παραπτώματα είναι: 

α. Η αναξιοπρεπής και ανάρμοστη συμπεριφορά και 
διαγωγή μέσα στην επιχείρηση ή έξω από αυτήν προς 
τους προϊστάμενους του, τους συναδέλφους και προς 
τους τρίτους. 

β. Η αδιαφορία, η αμέλεια, η ατελής εκτέλεση, η αδι¬ 
καιολόγητη αποχή ή και η άρνηση εκτέλεσης της ερ¬ 
γασίας που του έχει ανατεθεί. 

γ. Η φθορά από εγκατάλειψη ή κακή χρήση και η απώ¬ 
λεια αντικειμένων, υλικών, εργαλείων που αποτελούν 
περιουσία της επιχείρησης , καθώς και η μη έγκαιρη 
αναφορά της φθοράς ή της απώλειας στους Προϊστα¬ 
μένους. 

δ. Η μη αναφορά προς τους Προϊσταμένους από κάθε 
υπεύθυνο πειθαρχικών παραπτωμάτων των υφισταμέ¬ 
νων του. 

ε. Η παράλειψη της άσκησης του επιβεβλημένου υπη¬ 
ρεσιακού ελέγχου. 


στ. Η υπεξαίρεση ή ιδιόχρηση των περιουσιακών στοι¬ 
χείων της επιχείρησης. 

ζ. Η χρησιμοποίηση υπηρεσιακών πληροφοριών που 
γνωρίζει ο υπάλληλος για δικό του όφελος ή για όφελος 
προσώπων που συνδέονται με αυτόν. 

η. Η άμεση ή η έμμεση συμμετοχή σε δημοπρασία 
ανάθεσης έργου ή προμηθειών της επιχείρησης. 

θ. Η μη τήρηση του ωραρίου εργασίας που έχει ορι- 
σθεί. 

ι. Η χρησιμοποίηση της ιδιότητας του εργαζομένου 
στην επιχείρηση για ίδιο όφελος ή έναντι οποιουδήποτε 
ανταλλάγματος, προς όφελος τρίτου, κατά παράβαση 
του υπηρεσιακού καθήκοντος της υποχρέωσης πίστης 
προς την επιχείρηση , των χρηστών και συναλλακτικών 
ηθών. 

Άρθρο 25 

ΠΕΙΘΑΡΧΙΚΕΣ ΚΥΡΩΣΕΙΣ 

1. Η δίωξη και η τιμωρία κάθε πειθαρχικού παραπτώ¬ 
ματος αποτελεί υπηρεσιακό καθήκον. Κάθε πειθαρχι¬ 
κό παράπτωμα έχει ως άμεση συνέπεια την επιβολή 
πειθαρχικής ποινής. Αρμόδια όργανα για την επιβολή 
των πειθαρχικών ποινών είναι, εκτός από τη διοικητική 
ιεραρχία, το πρωτοβάθμιο, καθώς και το δευτεροβάθμιο 
Πειθαρχικό Συμβούλιο της επιχείρησης. Οι πειθαρχικές 
ποινές που επιβάλλονται είναι: 

• Η προφορική παρατήρηση και η έγγραφη παρα¬ 
τήρηση 

• Η έγγραφη επίπληξη 

• Το πρόστιμο 

• Η προσωρινή παύση 

• Η οριστική απόλυση. 

2. Οι πειθαρχικές δικαιοδοσίες είναι ως εξής: Η προ¬ 
φορική παρατήρηση επιβάλλεται από τους υπεύθυνους 
των γραφείων, η δε έγγραφη παρατήρηση από τους 
υπεύθυνους τμημάτων. Η έγγραφη επίπληξη επιβάλλεται 
από τους υπευθύνους τμημάτων ενώ το πρόστιμο, που 
δεν μπορεί να υπερβαίνει το Ά των μηνιαίων αποδοχών, 
επιβάλλεται από τον Διευθυντή μετά από σχετική εισή¬ 
γηση του αρμόδιου Υπευθύνου Τμήματος. Η ποινή της 
προσωρινής παύσης επιβάλλεται από το πρωτοβάθμιο 
Πειθαρχικό Συμβούλιο, ενώ η οριστική απόλυση από το 
δευτεροβάθμιο Πειθαρχικό Συμβούλιο. Οι ποινές στους 
υπεύθυνους τμημάτων ή γραφείων επιβάλλονται κατά 
περίπτωση από τους αντίστοιχους ιεραρχικά ανώτε¬ 
ρους. 

3. Το πρωτοβάθμιο Πειθαρχικό Συμβούλιο είναι τρι¬ 
μελές και συγκροτείται από ένα μέλος του Δ.Σ. ως 
πρόεδρο, από τον Διευθυντή της επιχείρησης και από 
τον Υπεύθυνο Τμήματος που ανήκει ο εργαζόμενος, η 
περίπτωση του οποίου πρόκειται να εξετασθεί. 

Το δευτεροβάθμιο Πειθαρχικό Συμβούλιο είναι πε¬ 
νταμελές και συγκροτείται από δύο μέλη του Δ.Σ., εκ 
των οποίων το ένα προεδρεύει, από τον Διευθυντή 
της επιχείρησης και από τον υπεύθυνο του τμήματος 
που ανήκει ο εργαζόμενος, η περίπτωση του οποίου 
πρόκειται να εξετασθεί, και από ένα εκπρόσωπο των 
εργαζομένων. 

Οι πειθαρχικές παραβάσεις του Διευθυντή τιμωρού¬ 
νται με απόφαση του Δ.Σ. της ΕΠΙΧΕΙΡΗΣΗΣ, ύστερα 
από εισήγηση του Προέδρου της. 

4. Πριν από την επιβολή ποινών ο Διευθυντής της 
Επιχείρησης οφείλει με έγγραφό του να καλέσει τον 
εργαζόμενο που υπέπεσε σε πειθαρχικό παράπτωμα 
να απολογηθεί εγγράφως εντός τριών (3) ημερών. Αν 
περάσει η παραπάνω προθεσμία άπρακτη τότε κρίνεται 

αναπολόγητος και του επιβάλλεται ποινή.Έγγραφο της 
επιχείρησης , το οποίο απευθύνεται σε οποιονδήπο- 
τε εργαζόμενο που δεν προέρχεται ή αρνείται να το 
παραλάβει, θεωρείται ότι του επιδόθηκε νόμιμα μόλις 
περάσουν πέντε (5) ημέρες από την τοιχοκόλληση του 
εγγράφου στον πίνακα ανακοινώσεων της επιχείρησης. 
Η ημέρα της τοιχοκόλλησης πρέπει να βεβαιώνεται με 
πρωτόκολλο τοιχοκόλλησης όπου υπογράφουν τρεις 
(3) μάρτυρες υπάλληλοι της επιχείρησης. 

5. Σε περίπτωση επιβολής ποινής ο εργαζόμενος μπο¬ 
ρεί μέσα σε προθεσμία τριών (3) ημερών να προσβάλλει 
την απόφαση στο αμέσως ανώτερο πειθαρχικό όργανο. 
Κατά της απόφασης με την οποία επιβάλλεται στον 
εργαζόμενο πειθαρχική ποινή προσωρινής παύσης ή 
οριστικής απόλυσης, μπορεί να γίνει προσφυγή από 
τον ενδιαφερόμενο στο αρμόδιο Διοικητικό Δικαστήριο 
μέσα από προθεσμία που ορίζει ο νόμος. Στην περίπτω¬ 
ση αυτή αναστέλλεται η εκτέλεση της ποινής. 

6. Το πρόστιμο ως πειθαρχική ποινή μπορεί να φτάσει 
μέχρι το '/* των μηνιαίων αποδοχών του εργαζομένου. Η 
προσωρινή παύση που επιβάλλεται είναι τουλάχιστον 
δέκα (10) ημερών και μικρότερη των τριών μηνών χωρίς 
να καταβάλλονται αποδοχές. 

Σε περίπτωση συρροής παραπτωμάτων επιβάλλεται η 
ποινή που αντιστοιχεί σε βαρύτερο παράπτωμα. Για την 
επιμέτρηση της ποινής λαμβάνεται υπόψη η βαρύτητα 
του παραπτώματος, οι περιστάσεις που οδήγησαν σ’ 
αυτό, το ύψος της υλικής ή ηθικής βλάβης που υπέστη 
η επιχείρηση και η τυχόν υποτροπή ή συρροή παρα¬ 
πτωμάτων. 

7. Το πειθαρχικό παράπτωμα παραγράφεται σε ένα 
χρόνο από την ημέρα που ο Διευθυντής έλαβε γνώση 
του αδικήματος και του υπαίτιου εργαζόμενου. Σε κάθε 
περίπτωση το αδίκημα παραγράφεται μετά από τρία 
(3) χρόνια από τη διάπραξη. Η άσκηση πειθαρχικής δί¬ 
ωξης διακόπτει την παραγραφή ως προς τον φερόμενο 
ως υπαίτιο. Η παραγραφή προγενέστερου πειθαρχικού 
παραπτώματος αναστέλλεται για όσο χρόνο διαρκεί η 
πειθαρχική διαδικασία που κινήθηκε για μεταγενέστερο 
παράπτωμα που διαπράχθηκε με σκοπό την συγκάλυψη 
του πρώτου. 

Πειθαρχικό παράπτωμα που έχει παραγραφεί και δια¬ 
πιστώνεται τυχαία κατά τη διερεύνηση άλλου παραπτώ¬ 
ματος, λαμβάνεται υπόψη ως επιβαρυντική περίπτωση 
στην επιμέτρηση της ποινής που τυχόν θα επιβληθεί. Η 
άσκηση ποινικής δίωξης ακόμη και στην περίπτωση που 
απαιτείται έγκληση, είναι ανεξάρτητη από την πειθαρ¬ 
χική διαδικασία, όμως το Δ.Σ. σε περίπτωση ποινικής 
δίωξης μπορεί να αναστείλει την πειθαρχική διαδικασία 
μέχρι πέρατος της εκκρεμοδικίας. 

Πραγματικά γεγονότα που βεβαιώθηκαν κατά την ποι¬ 
νική διαδικασία αξιολογούνται και λαμβάνονται ελεύθε¬ 
ρα υπόψη από τα Πειθαρχικά Συμβούλια. Μέσα σε ένα 
χρόνο από την έκδοση αμετάκλητης καταδικαστικής 


απόφασης είναι δυνατή η επανάληψη της πειθαρχικής 
διαδικασίας, αν πειθαρχικά είχε κριθεί ότι δεν έπρεπε 
να επιβληθεί ποινή, στη δε ποινική διαδικασία βεβαιώθη¬ 
καν περιστατικά που δεν είχε υπόψη του το Πειθαρχικό 
Συμβούλιο. 

Μέσα σε ένα χρόνο από την έκδοση αμετάκλητης 
αθωωτικής απόφασης από το ποινικό δικαστήριο, αν 
πειθαρχικά είχε επιβληθεί ποινή, είναι δυνατή η επανά¬ 
ληψη της πειθαρχικής, εκτός αν η απαλλαγή οφείλεται 
σε τυπικούς λόγους. 

Οι αποφάσεις για πειθαρχικές ποινές επισυνάπτονται 
στον φάκελο του εργαζομένου και λαμβάνονται υπόψη 
στην υπηρεσιακή εξέλιξη. 

Άρθρο 26 

ΗΘΙΚΕΣ ΚΑΙ ΥΛΙΚΕΣ ΑΜΟΙΒΕΣ 

1. Το Δ.Σ. της επιχείρησης μπορεί με απόφαση του να 
απονέμει στο προσωπικό ηθικές αμοιβές για εξαιρετι¬ 
κές πράξεις κατά την εκτέλεση της υπηρεσίας ή για 
εξαιρετική απόδοση ως εξής: 

α. Ευαρέσκεια 

β. Γραπτός έπαινος που ανακοινώνεται και στο υπό¬ 
λοιπο προσωπικό 

γ. Γ ραπτός έπαινος που ανακοινώνεται στον τοπικό 
τύπο 

2. Επίσης το Δ.Σ. καθορίζει για κάθε έτος τη χρηματική 
επιβάρυνση (πριμ) που θα δοθεί στους εργαζόμενους 
εκείνους που βαθμολογήθηκαν με άνω του 75% στην 
ετήσια αξιολόγηση. Η επιβράβευση κυμαίνεται από 80- 
150% του μηνιαίου μισθού για κάθε επιβραβευμένο ερ¬ 
γαζόμενο. Ο συνολικός αριθμός των επιβραβευμένων με 
τον τρόπο αυτό μπορεί να φθάσει το 50% του συνόλου 
των εργαζομένων στην επιχείρηση. 

Τελικές Διατάξεις 

Από την απόφαση αυτή θα προκληθεί δαπάνη σε βά¬ 
ρος του προϋπολογισμού της ΔΗΜΟΤΙΚΗΣ ΕΠΙΧΕΙΡΗΣΗΣ 
ΥΔΡΕΥΣΗΣ - ΑΠΟΧΕΤΕΥΣΗΣ Επανομής ύψους 293.470 € 
εφόσον καλυφθούν οι θέσεις. 

Στον προϋπολογισμό των επόμενων οικονομικών ετών 
και εφόσον καλυφθούν οι θέσεις ή μέρος αυτών θα 
υπάρξει πρόβλεψη πίστωσης ανάλογης με τον αριθμό 
του προσωπικού που θα προσληφθεί. 

Με τη δημοσίευση της απόφασής μας αυτής καταρ- 
γείται η προηγούμενή μας αριθ. 35.777/17.8.2005 (ΦΕΚ 
1354 /Β72004). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 14 Νοεμβρίου 2005 

Με εντολή Γ ενικού Γ ραμματέα Περιφέρειας 
Ο Διευθυντής 
ΙΩΑΝΝΗΣ ΤΟΛΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




